ΜΠΟΤΙΛΙΑ ΣΤΟ ΠΕΛΑΓΟΣ: 1/8/2012\nΑναρτήθηκε από Denis Cladas στις 7:35 μ.μ. 5 σχόλια:\nΣτάχτη χειλέων σκορπά ο άνεμος\nαλμύρα πύρινης βροχής στην ράχη τής Μητέρας\nφέγγος στα μάτια τού μικρού αδελφού\nκαρφιά στα χέρια τής κούκλας των ονείρων μας\nάγγιγμα των στουπιών πάνω στο φράκτη μιας ερημωμένης νοσταλγίας\nσοφία μιας ελπίδας που σαρκώθηκε\nβεβαίωσε το αληθές:\n"και όμως περιστρέφεται"\nικετεύω σε ω Φοίνιξ\n1. ΤΟ "ΔΙΚΑΙΩΜΑ ΣΤΗΝ ΑΠΕΛΠΙΣΙΑ" Η ΜΠΡΟΣΤΑ ΣΤΟ ΑΝΕΛΠΙΔΟ\nΠαρακάμπτω προσωρινά την συνέχιση τού προηγούμενου θέματος, που σκοπεύω να ολοκληρώσω σύντομα, για να κάνω την αναφορά αυτή στις πυρκαγιές.\nΠροϊόντος τού χρόνου, όλο και περισσότεροι άνθρωποι που προβληματίζονται, βλέπουν τις εξελίξεις μέσα από κάποιο - ίσως ξεχωριστό ο καθείς - οντολογικό πρίσμα , διαδικασία που καταγράφεται και στους εδώ σχολιασμούς. Με κεκτημένη ταχύτητα φαινόμαστε να οδεύουμε προς την σύγκρουση πάνω σε όρια, τα οποία σε καμία ιστορική φάση από τότε που ιδρύθηκε το Ελλαδικό κρατίδιο δεν μάς απησχόλησαν, ασχέτως πόσο οδυνηρές μπορεί να υπήρξαν οι εκάστοτε ιστορικές εμπειρίες. Αυτά τα οποία κυοφορούνται εν Ελλάδι ηχούν πλέον ένα γοερό φιναλιστικό θρήνο, χωρίς να μπορούν όσοι ανησυχούν πραγματικά για τις εξελίξεις να δώσουν - τουλάχιστον επί τού παρόντος - μια προοπτική επιβίωσης στα πλαίσια μιας τεκμηριωμένης ελπίδας σωτηρίας.\nΠέρα από τις κομματικές φανφάρες για επιμήκυνση τού χρέους και την επαναδιαπραγμάτευση τού μνημονίου, την προπαγανδιστική καλλιέργεια αυταπατών περί δυνατότητος καταργήσεως τού μνημονίου δια τής κοινοβουλευτικής οδού, τις φρούδες εξαγγελίες περί δυνατότητος υλοποιήσεως μιας πολιτικής αποπληρώσεως τού εξωτερικού χρέους μέσω τής αξιοποιήσεως των μέχρι τώρα αναξιοποίητων φυσικών πόρων τής Ελλάδος, την ξύλινη επαναστατικοφανή γαρδούμπα περί ανακοπής τής αντιλαϊκής πολιτικής τής ΕΕ. μέσω λαϊκών αγώνων και την ρατσιστική εκτόνωση των δήθεν Ελληναράδων, που επιλέγουν τον κατ' αυτούς εύκολο στόχο, κατατρεγμού τού θύματος και όχι τού θύτου, κάπου η ειλικρινής ανησυχία για τα τεκταινόμενα και η αναζήτηση μιας ρεαλιστικής διεξόδου από τον κατήφορο προς τον γκρεμό, μοιάζουν τραγικά μόνες, προσμετρώντας την μαύρη ράχη τού τόπου.\nΜέσα στην διογκούμενη λαίλαπα δεν παύουν να υπάρχουν και αυτοί, οι οποίοι δίνουν πραγματική μάχη για την όπως - όπως διάσωση, τού οποιουδήποτε και τού οτιδήποτε μπορεί ακόμη να διασωθεί, διασώζοντας αναμφιβόλως το κυριότερο, που είναι η ανθρωπιά, ως θράκα ελπίδος.\nΑυτοί, που με την επίμονη αλλά σιωπηρή προσπάθειά τους, αναμφιβόλως πείθουν, ότι δεν αμωράνθει όλον το άλας, ότι εδώ δεν υφίσταται η αποκλειστική μοναξιά ενός Νώε, ώστε στην συνέχεια η Νέμεσις να κατακεραυνώσει τα Σόδομα. Γιατροί, οι οποίοι επιχειρούν μέσα σε φοβερή έλλειψη θεραπευτικών μέσων να σώσουν ζωές ασθενών, φιλάνθρωποι, οι οποίοι οργανώνουν συλλογή και διανομή τροφίμων, ακτιβιστές, οι οποίοι οργανώνουν κινήσεις εμπράκτου αντιστάσεως στην πολιτική άνωθεν επιβολής λιμοκτονίας στον λαό, όπως η πρωτοβουλία "Δεν πληρώνω", πυροσβέστες με άδειες από νερό μάνικες, που χιμάνε με τα τσεκούρια ενάντια στις φλόγες.\nΑναμφιβόλως, δίπλα στην Ελλάδα τής διαφθοράς και τής εφησύχασης, την Ελλάδα τού φανατισμού και των συνδρόμων, την Ελλάδα τής συμπόρευσης με τις αυταπάτες και το ψυχολογικό βόλεμα στις χίμαιρες τού κομματικά οργανωμένου ψεύδους, τής Ελλάδας τής αποφυγής των προκλήσεων τού πεπρωμένου - ακόμη και μέσω της πλέον οδυνηρής οδού, που συνιστά η αυτοκτονία - μάχεται η Ελλάδα τής ανθρωπιάς και τού φιλότιμου, θα τόλμαγα να ισχυριστώ, ότι αγωνιά η Ελλάδα η Ελλάδα της ζωντανής απελπισίας, ακριβώς αυτή που αναζητά και χρειάζεται ζωτικά την ελπίδα. Όλοι αυτοί, που οδηγούνται από την αρχή: "Έστω κι αν δεν υπάρχει ελπίδα, φρόντισε να την αξιοποιήσεις με τον καλύτερο δυνατό τρόπο".\nΕκεί ακριβώς που δεν υπάρχει ελπίδα, μας καλεί ο Ηράκλειτος να ελπίσουμε στο ανέλπιστο, ώστε να το εξεύρουμε.\nΣυμφώνως προς την προτροπή του Σοφού Διδασκάλου οι ανέλπιδες καταστάσεις είναι γκαστρωμένες και κυοφορούν μια εκτίναξη, μια εκφυγή. Επιχειρώντας, λοιπόν, μέσα στο ανέλπιδο, θεωρώ στοιχείο - κλειδί τον εντοπισμό τής πρόκλησης περί τού ποια μπορεί να είναι συγκεκριμένα η ζητούμενη εκτίναξη και εκφυγή.\nΚαθότι το ανέλπιδο και το ανέλπιστο είναι τελείως διαφορετικά. Το ανέλπιστο συνιστά βεβαιότητα, ότι η διέξοδος υπάρχει, ακόμη και εκεί που αυτή δεν διαφαίνεται. Και η πίστη στο ανέλπιστο είναι αυτή που οδηγεί στην αναζήτηση και στον εν δυνάμει εντοπισμό της.\nΑυτή η πίστη προϋποθέτει αυτό που ο Χρήστος Γιανναράς αποκάλεσε το "Προνόμιο στην Απελπισία". Σε αυτό έτυχε να αναφερθώ στο παρελθόν - όταν ακόμη όλα δεν έμοιαζαν ανέλπιδα - με μια σειρά αναρτήσεων υπό τον τίτλο "Περί τού Τραγικού". Στην ουσία πρόκειται για την επιστροφή μας στον Παράδεισο. Εκεί, όπου κυκλοφορούσαμε γυμνοί, χωρίς ενδύματα. Μόνο αποδεχόμενοι το αδιέξοδο και την ολοκληρωτική μας γύμνια μπροστά του, μπορούμε να αποβάλουμε την ενοχή. Η αίσθηση της ενοχής οδηγεί μονίμως σε ψευδή φτιασιδώματα. Ο Σαρτρ διακήρυξε το περίφημο: "Ένοχοι είναι όλοι οι άλλοι". Μια ένοχη αντίληψη συνθλίβεται κάτω από αυτό το σύνδρομο, αδυνατώντας να αναγνωρίσει την δική της ενοχή και αποποιούμενη κάθε υπευθυνότητα μεταβιβάζει την ενοχή στους άλλους. Τουναντίον, όπως πολύ εύστοχα εντόπισε σχόλιο τής προηγούμενης ανάρτησης ο φίλος 1- 1: Ο δρόμος προς τη συνείδηση κοστίζει τουλάχιστον μια παραδοχή.\nΈνας Ινδός Γέρων διακήρυξε, ότι μόνο ένα νήπιο και ένας άγιος δύνανται να κυκλοφορούν γυμνοί, μια και δεν αισθάνονται την πίεση τής ενοχής.\nΑυτή την ανέλπιδη μάχη ενάντια στις πυρκαγιές δίνουν κάθε χρόνο οι συνάδελφοι στις δυνάμεις πυρόσβεσης - επαγγελματίες και εθελοντές πυροσβέστες - τέτοια εποχή και όχι μόνον. Όπου κι αν μπορέσουν να τις ανασχέσουν, οι πυρκαγιές θα ξανασυμβούν, αποτεφρώνοντας βήμα προς βήμα - ή ορθότερα με αλματώδη ταχύτητα - όλη την εναπομείνουσα χκωρίδα τής χώρας.\nΧρησιμοποιώ τον όρο "συνάδελφοι", επειδή η τύχη το έφερε κάποια στιγμή να συγκαταλεχθώ μεταξύ αυτών. Παρόλο που η παραμονή μου στην Ελλάδα συμβαίνει πολύ αραιά και είναι κατά κανόνα ιδιαίτερα σύντομη, συμμετείχα κατά το θέρρος του έτους 1995 στην προσπάθεια κατάσβεσης τής μεγάλης πυρκαγιάς στην Πεντέλη.\nΤις εμπειρίες που αποκόμισα εκεί, έτυχε να καταθέσω κατά το έτος 2009 σε σχόλιό μου σε ανάρτηση περί θερινών πυρκαγιών στο ιστολόγιο Antinews.gr. Σχόλιο, το οποίο στην συνέχεια αναρτήθηκε από τον διαχειριστή αυτής τής σελίδας.\nΕπειδή αυτά που κατέθεσα τότε εκεί, θεωρώ ότι εξακολουθούν και σήμερα ιδιαιτέρως επίκαιρα, παραθέτω στην συνέχεια αυτό το κείμενό μου:\n2. ΕΝΑ ΠΑΛΑΙΟΤΕΡΟ ΚΕΙΜΕΝΟ ΓΙΑ ΤΙΣ ΠΥΡΚΑΓΙΕΣ ΠΟΥ ΕΞΑΚΟΛΟΥΘΕΙ ΝΑ ΕΙΝΑΙ ΕΠΙΚΑΙΡΟ\nΗ εμπειρία ενός εθελοντή πυροσβέστη\nΑπό factorx στις 23/08/2009\nΠριν από 7-8 χρόνια συμμετείχα ως εθελοντής πυροσβέστης στην κατάσβεση της μεγάλης φωτιάς στην Πεντέλη. Αφού με ξύπνησε ένα πυροσβεστικό αεροπλάνο, που επιχειρούσε κάθοδο προς την θάλασσα για ανεφοδιασμό νερού, άνοιξα το ράδιο, όπου άκουσα την έκκληση στην οποία ανταποκρίθηκα.\nΑνεβαίνοντας στην Λεωφόρο Μαραθώνος στο ύψος της Αγίας Μαρίνας έκανα επανειλημμένα σήμα στα διερχόμενα πυροσβεστικά οχήματα για να σταματήσουν για να επιβιβαστώ, τα οποία δεν σταμάταγαν, με αποτέλεσμα να σταθώ στην συνέχεια στην μέση του δρόμου, διακόπτοντας την κυκλοφορία. Επιβιβαζόμενος σε όχημα της πυροσβεστικής δια της βίας, μου ανακοίνωσε ο συνοδηγός ότι τα οχήματα δεν είχαν ουδεμία σχέση με πρόσβαση στο σημείο των πυρκαγιών, αλλά περιπολούσαν μόνο για να εμποδίσουν την φωτιά, εάν αυτή έφτανε στην μεσογειακή λεωφόρο, περιφρουρούντα στην ουσία μια οικιστική λωρίδα πλάτους μερικών εκατοντάδων μέτρων μέχρι την παραλία.\nΣτην συνέχεια έφτασα βάδην στο δημαρχείο Νέας Μάκρης, το οποίο ήταν κλειστό. Στον περίβολο διέκρινα δυο σταθμευμένα υδροφόρα οχήματα. Κατόπιν πήγα στο καφενείο και ρώτησα που συγκεντρώνονται οι εθελοντές πυροσβέστες, αντιμετωπίζοντας τις ειρωνίες των ταβλαδόρων. Απογοητευμένος πήρα τον δρόμο της επιστροφής. Μετά λίγα μέτρα συνάντησα ένα ημιφορτηγό που είχε πίσω ένα αλυσοπρίονο που οδηγούσε ένα γεροντάκι. Μετά την απόκρισή του ότι πήγαινε για να παραλάβει δυο εθελοντές, επιβιβάστηκα.\nΑφού παραλάβαμε τους δυο γιους του, κατευθυνθήκαμε στο σημείο της πυρκαγιάς στο βουνό, όπου περίμεναν οι “πυροσβέστες”. Φτάνοντας διαπίστωσα ότι αυτοί ήσαν δυο Πακιστανοί οδοκαθαριστές του δήμου Νέας Μάκρης, που φόραγαν σαγιονάρες.\nΑπό την επάνω μεριά του δρόμου είχαν αρχίσει να παίρνουν τα δέντρα φωτιά από το σημείο που εξήρχοντο του εδάφους. Κάνοντας μια προσπάθεια με κλαριά, που κράτησε περίπου μισή ώρα, καταφέραμε να σβήσουμε τις φωτιές.\nΣτην συνέχεια είδαμε από την έντονα επικλινή κάτω μεριά του δρόμου να ανέρχεται πύρινο μέτωπο με φλόγες ύψους δέκα περίπου μέτρων σε απόσταση 300 μέτρων, που προχωρούσε αργά.\nΜπαίνοντας πάλι στο μέσον του δρόμου σταματήσαμε μια διερχόμενη υδροφόρο. Ο οδηγός αρνήθηκε μας δώσει το νερό “γιατί πήγαινε για πότισμα”. Ευτυχώς στην συνέχεια προστέθηκε στην ομάδα μας στέλεχος του πολεμικού ναυτικού, το οποίο παραθέριζε στις πλησίον ευρισκόμενες κατασκηνώσεις του σώματος. Στην ερώτηση μου εάν διαθέτει στο αυτοκίνητο υπηρεσιακό όπλο, απάντησε καταφατικά, ανταποκρινόμενος στην έκκλησή μου να μου το εγχειρήσει, αφαιρώντας τα πυρομαχικά, διότι ήμουν πολίτης, οπότε τα επιχειρήματα μου βελτιώθηκαν από πλευράς πειστικότητας σημαντικά.\nΣτην συνέχεια επιτάξαμε διερχόμενο πυροσβεστικό όχημα, το οποίο όμως δεν είχε νερό. Ο οδηγός της επομένης διερχομένου υδροφόρου προθυμοποιήθηκε μεγαλοψύχως να θέσει στην διάθεσή μας το περιεχόμενο της δεξαμενής του οχήματος, οπότε ξεκίνησε η πυρόσβεση.\nΟι πυροσβέστες μας είπαν ότι είχαν εντολή να μην πλησιάσουν την φωτιά και μας παρακάλεσαν εάν ήταν δυνατόν να σώσουμε τα επιστόμια εκτίναξης, διότι ήσαν ακριβά, ενώ οι σωλήνες ήταν αδιάφορο εάν καούν.\nΤα παιδιά του γέρου πέσανε μέσα στις φλόγες με τις δυο μάνικες, ενώ με τον καπετάνιο είμαστε σε απόσταση δέκα μέτρων, αφενός για να τα αρπάξουμε σε περίπτωση που ζωστούν από φωτιά, αλλά και για να δίνουμε φωνητική εντολή στον χειριστή της αντλίας για άνοιγμα και κλείσιμο, διότι τα επιστόμια δεν μπορούν να συγκρατήσουν επί μακρόν την πίεση του νερού.\nΜετά από ηρωική μάχη των παιδιών η φωτιά σβήστηκε, οπότε ανεβήκαμε στην επάνω μεριά του δρόμου για να συνεχίσουμε την κατάσβεση στις μικρές εστίες με κλαριά.\nΤότε διαπίστωσα ότι σε όλα τα δένδρα αναπτυσσόταν πολύ μικρός φλογισμός χαμηλά, της τάξεως των πέντε με δέκα πόντων και πλάτους πέντε με επτά, ΚΑΙ ΠΑΝΤΟΤΕ ΑΠΟ ΤΗΝ ΙΔΙΑ ΜΕΡΙΑ. ΑΡΑ Ο ΕΜΠΡΗΣΜΟΣ ΓΙΝΟΤΑΝ ΑΠΟ ΣΥΓΚΕΚΡΙΜΕΝΗ ΚΑΤΕΥΘΥΝΣΗ – ΔΙΑΔΙΚΑΣΙΑ ΠΟΥ ΕΙΝΑΙ ΠΡΑΓΜΑΤΟΠΟΙΗΣΙΜΗ ΜΟΝΟ ΑΠΟ ΔΟΡΥΦΟΡΟ.\nΚοιτώντας πίσω είδα ότι η φωτιά που σβήσαμε ΟΛΟΣΧΕΡΩΣ είχε αναζωπυρωθεί χειρότερα από πριν.\nΕπειδή είχε πέσει ο ήλιος πήραμε τον δρόμο του γυρισμού.\nΜέσα σε μια βαθιά αίσθηση ήττας μια επίγνωση σφράγιζε τον νου μου. Η Ελλάς είχε πολύ επικίνδυνους αντιπάλους. Αλλά διέθετε και παιδιά έτοιμα να πέσουνε στην φωτιά, υπεύθυνα στελέχη που είναι έτοιμα άμα λάχει να δώσουνε το μπιστόλι εκεί που πρέπει και Πακιστανούς φίλους, που από αυτής της θέσεως ευχαριστώ εγκάρδια.\n3. ΟΙ ΕΜΠΡΗΣΤΕΣ ΔΟΡΥΦΟΡΟΙ NFIRE-MISSILE DEFENCE ΚΑΙ ΤΑ ΑΝΑΣΤΕΝΑΡΙΑ ΤΟΥ ΜΕΛΛΟΝΤΟΣ ΜΑΣ\nΥπήρξαν περιπτώσεις επιχειρήσεων παραπλανητικής σημάνσεως, οι οποίες έγιναν αντιληπτές, λόγω ότι η επίσημος εξήγηση που δόθηκε για τα αίτια που αυτές προκλήθηκαν δεν εναρμονίζετο με τούς φυσικούς νόμους. Τέτοια περίπτωση αποτελεί το μύθευμα περί τής κρούσης των αεροπλάνων στους λεγόμενους "Δίδυμους Πύργους" στις 11.9. Η ταχύτητα με την οποίαν αυτοί σωριάστηκαν στο έδαφος ήταν αρκετά μεγαλύτερη από αυτήν που προκαλεί η επιτάχυνση τής βαρύτητος στην περίπτωση ελευθέρας πτώσεως, οπότε οι έρευνες που ακολούθησαν, απεκάλυψαν την διαδικασία τής αλυσιδωτής ανατίναξης ανά όροφο μέσω εκρηκτικών.\nΌταν μετά την επιστροφή από την εθελοντική πυρόσβεση ξάπλωσα στο κρεβάτι, για να μού αφαιρέσει μια έμπειρος νοσοκόμος που φιλοξενούσαμε, τις ελαστικές σόλες των παπουτσιών μου, οι οποίες λιώνοντας στις φλόγες είχαν κολλήσει στα πόδια μου, έκλεισα τα μάτια και επανέφερα στην ανάμνησή μου μέσα σε ένα αίσθημα βαθιάς αμηχανίας την αναζωπύρωση τής φωτιάς, που είχαμε σβήσει. Τότε κυριαρχούσε η αίσθηση τής αμηχανίας και κάποιο έντονο παράπονο τής υποταγής σε δεδομένα, που ξεπερνούν τις δυνάμεις μας.\nΈκτοτε όμως, σε φάσεις όπου είχα πλέον ανακτήσει την ηρεμία, έκανα επανειλημμένα σκέψεις αναφορικά με τις εμπειρίες μου από την συμμετοχή στην εθελοντική πυρόσβεση. Συχνά έπλεκα τις νύχτες νοητά μοντέλα για την οργάνωση πυροσβεστικών ομάδων, στην οποία λόγω αποστάσεως ήταν αδύνατο να συμμετέχω, ίσως για να μην τρελαθώ. Στην σκέψη μου επανερχόταν συνεχώς, ότι τα πεύκα που βρισκόντουσαν στην επάνω πλευρά τού δρόμου, έπαιρναν φωτιά από την ίδια ακριβώς κατεύθυνση. Το πύρινο μέτωπο, που προχωρούσε από την κάτω μεριά τού δρόμου απόφευγα να επαναφέρω στην σκέψη μου, επειδή η φλόγες ήταν τεράστιες, ώστε η ενθύμησή τους να μού προκαλεί έντονη δυσφορία. Αυτό το οποίο δεν τολμούσα καθόλου να θυμηθώ, ήταν η σκηνή τής αναζωπύρωσης. Φλόγες τεράστιου μεγέθους, οι οποίες διαδίδοντο με τρομερή ταχύτητα πλησιάζοντάς μας απειλιτικά, σαν μάς καταδίωκαν.\nΚάποια στιγμή, ξεπερνώντας το δέος τής εμπειρίας, επιχείρησα να βάλω μια ταξινόμηση στο μυαλό μου, ή όπως λέμε, να βάλω τα πράγματα στην σειρά, οπότε προέκυψε το ερώτημα: Πώς ήταν δυνατόν οι φλόγες στην περίπτωση τής αναζωπυρώσεως να διαδίδονται πολύ γρηγορότερα από ότι η προηγούμενη ανάφλεξη, ΕΝΩ ΚΑΘ' ΟΛΗ ΤΗΝ ΔΙΑΡΚΕΙΑ ΤΩΝ ΣΥΜΒΑΝΤΩΝ ΚΥΡΙΑΡΧΟΥΣΕ ΑΠΝΟΙΑ ΑΕΡΟΣ;\nΤότε θυμήθηκα την περίπτωση τής "μητέρας όλων των μαχών", η οποία διεξήχθη το 1991 στην έρημo τού Ιράκ. Σύμφωνα με την τότε αρθρογραφία των γερμανικών εφημερίδων, η εξουδετέρωση των αρμάτων του Ιράκ από τα άρματα τής κανιβαλικής συμμαχίας "καλής θελήσεως" έλαβε χώρα πολύ πριν οι αντίπαλες δυνάμεις αποκτήσουν οπτική επαφή μεταξύ τους. Τα πυροβόλα των αρμάτων των ΗΠΑ κατευθύνοντο από το κέντρο ηλεκτρονικού πολέμου στο Τέξας μέσω δορυφόρων. Ειδικοί, καθισμένοι μπροστά στις οθόνες, κινούσαν τα τζοΰστικ, βάσει των εικόνων και των συντεταγμένων που μετέδιδαν οι δορυφόροι, εξοντώνοντας τον αντίπαλο, όπως τα παιδιά παίζουν κάποιο ηλεκτρονικό παιχνίδι. Θυμάμαι τον υπουργό "άμυνας" (τουτέστιν επιθετικού πολέμου) Ντικ Τσεϊνυ να δηλώνει μετά μπροστά στις κάμερες των τηλεοράσεων μασώντας τσικλόφουσκα: "We won because we have a better software than Sadam".\nΤα καθέκαστα επέτρεπαν την ισχύ μιας μόνον εκδοχής: Οι πυρκαγιές στην Ελλάδα έμπαιναν κυρίως μέσω δορυφόρων οι οποίοι εκπέμπουν εμπρηστικές ακτινοβολίες.\nΤον Οκτώμβριο τού 2007 δημοσιεύτηκε ένα άρθρο στο περιοδικό “Τρίτο Μάτι”, τεύχος 155, 2007,του Γιώργου Αλεξάνδρου. Ειδικά στη σελίδα 44 γίνεται λόγος στην τεχνολογία των εμπρηστών δορυφόρων NFIRE-Missile Defense.\nΣήμερα διάβασα ένα άρθρο για τις πρόσφατες πυρκαγιές στο tvxs.gr, όπου αναφέρεται ότι σε κάποια φάση έξαρσης των πυρκαγιών κατά τις προηγούμενες ημέρες είχαν εκδηλωθεί 233 (!!!) εστίες φωτιάς ταυτοχρόνως.\nΗ καταστροφική μανία των εμπρησμών έχει προσλάβει τόσο εκρηκτικές διαστάσεις, που οι εμπρησμοί δεν είναι δυνατόν να αποσιωπηθούν πλέον.\nΧρόνια και χρόνια άκουγα την κολοκύθα περί οικοπεδοφάγων. Μπορώ να παραπέμψω σε ιδεολογικές συγκρούσεις σε φόρα, όπου ικανοί σχολιαστές τού διαδικτύου επέμεναν σώνει και καλά σε οικιστικές κρίσεις ως αιτία των πυρκαγιών. Καθώς και επιχειρήσεις "νουθεσίας" μου, που μού συνιστούσαν να μην καταφεύγω σε "βολικές συνωμοσιολογικές ερμηνείες" όσο αφορά τις ίδιες αιτίες. Επιχειρήματα σε συζητήσεις, που πρόβαλαν τις φωτιές σε άλλες χώρες, χωρίς να μπορούν να διακρίνουν το μέγεθος τής συστηματικής πυρπολήσεως τής Ελλαδικής πανίδος βάσει οργανωμένου σχεδίου, που εκτυλίσεται επί σειρά ΔΕΚΑΕΤΙΩΝ.\nΈτσι, όταν δεν μπορούν άλλο πλέον να κάνουν λόγο για χαλίκι στην περίπτωση τού παγόβουνου, με 233 ταυτόχρονες εστίες πυρκαγιών, παραδέχονται μεν πια τον εμπρησμό ως αίτιο, με στόχο να ξεκινήσουν μια επιχείρηση αποπροσανατολισμού στην συνέχεια , αναφορικά με τους μηχανισμούς, την διαδικασία και την στόχευση τών εμπρησμών.\nΜια και κανείς σε αυτόν τόπο από τα καθεστηκότα κώματα, τους "θεσμικούς" παράγοντες και τα κάθε είδους συστημικά βιολιά τής δοτής "αμφισβήτησης" δεν προτίθεται να αμφισβητήσει την επικυριαρχία των ΗΠΑ, τού ΝΑΤΟ και τής ΕΕ. ως δεκανίκια των "πεφωτισμένων", όπως και την εξουδετέρωση τού Ελληνικού γεννότυπου, την ύπουλη αλλοτρίωση τής Ελληνικής συνειδήσεως και την ολοκληρωτική γενοκτονία τού Ελληνισμού, που αυτοί κλιμακώνουν, εφευρίσκουν σενάρια αποπροσανατολισμού, "επιχειρησιακής", "αμυντικής" ή "οικονομικής" φύσεως για να αποδώσουν τούς εμπρησμούς.\nΈτσι, για μια φορά ακόμη προβάλλονται οι τουρκικές μυστικές υπηρεσίες ως υπαίτιοι των εμπρησμών. Από ότι φαίνεται όμως ΔΕΝ ΔΙΔΑΧΘΗΚΑΜΕ ΤΙΠΟΤΕ ΑΠΟ ΤΗΝ ΤΟΥΡΚΙΚΗ ΕΙΣΒΟΛΗ ΣΤΗΝ ΚΥΠΡΟ. Αναμφίβολα οι Τούρκοι ήταν αυτοί που εισέβαλαν στην νήσο. Δεν ήσαν όμως τα αμερικανόδουλα ανδρείκελα τού Ιωννίδη, αυτοί που παρείχαν με το πραξικόπημα την δικαιολογία για την εισβολή; Και δεν ήταν ο αγγλόδουλος Μακάριος, ο δήθεν "ανεξάρτητος" και "αδέσμευτος", ο παρλαπίπας υποτιθέμενος "κάστρο τής μεσογείου", ο οποίος κάλεσε από το βήμα τού Ο"Η"Ε τις βάσει των συνθηκών Ζυρίχης και Λονδίνου εγγυήτριες δυνάμεις - δηλαδή την τουρκία και την αγγλία να παρέμβουν; Δεν ήταν η ΝΑΤΟποίηση της νήσου σε συνδυασμό με τις πολεμικές ανάγκες τού Ισραήλ, αυτά που ως αίτια οδήγησαν τον Κίσσιγγερ και την ομοτράπεζη μαφία στην εκπόνηση τού σχεδίου τής τουρκικής εισβολής; Δεν ήταν ο έκτος στόλος αυτός που σταμάτησε τα Ελλαδικά πολεμικά πλοία, τα οποία έσπευσαν - με εικονική προσυνεννόηση των δήθεν ταγών, ώστε να αποφύγουν αυτοί τις νομικές συνέπειες ενός φακέλου που ποτέ δεν άνοιξε και έχει ήδη καταστραφεί το σημαντικότερο τμήμα του - εναντίον τού Αττίλα ΙΙ;\nΕίναι ποτέ δυνατόν η τουρκία να κλιμακώσει την οργανωμένη πλήρη πυρπόληση τής χλωρίδας μιας υποτιθέμενης συμμάχου χώρας, χωρίς την πλήρη συμφωνία, προτροπή και οργανωτική συμπαράσταση τής "συμμαχίας";\nΠότε βγήκαν οι αχυράνθρωποι τής χουντικής ΚΥΠ Μιχαλολιάκος και Πλεύρης, ο ψευτοτσαμπουκάς Κασιδιάρης, ο εργοδότης των λαθρομεταναστών "Καιάδας", να αμφισβητήσουν τον ανθελληνικό ρόλο των ΗΠΑ τού ΝΑΤΟ και τής ΕΕ.;\nΟι δε λογιστές τής "ανατροπής", οικονομικοί "αναλυτές", βιάστηκαν να αποδώσουν το ολοκαύτωμα τής Χίου σε σχέδιο εγκατάστασης φωτοβολταϊκών.\nΑς μην κρυβόμαστε πίσω από το δάκτυλό μας. Για να πυρποληθούν 233 εστίες σε δεκάδες διαφορετικά μέρη, μέσω πρακτόρων που επιχειρούν επί τού εδάφους, απαιτείται ένας μικρός οργανωμένος στρατός από συντονισμένους πράκτορες - εμπρηστές. Η επίγεια δράση ενός τέτοιου τεράστιου μηχανισμού κάλλιστα θα μπορούσε να οδηγήσει σε συλλήψεις - όχι σώνει και καλά από το κράτος, αλλά από τούς ίδιους τούς θιγόμενους - που θα αποκάλυπταν το μέγεθος και τούς αυτουργούς μιας τεράστιας ανθελληνικής συνωμοσίας.\nΈτσι ο κ. Δεν-Διας έβαλε την ΕΥΠ να ανιχνεύσει τούς εμπρηστές.\nΑσχολούμαι περισσότερες δεκαετίες με την πολιτική, καταφέρνοντας ως ένα βαθμό να διατηρήσω, έστω σε κάποιο βαθμό, σώας τας φρένας.\nΤώρα όμως ήλθε η ώρα να με τρελάνουν τελείως.\n4. ΤΟ ΤΣΙΡΚΟΥΛΟ ΜΙΑΣ ΥΠΟΤΙΘΕΜΕΝΗΣ ΓΕΝΙΚΗΣ ΠΥΡΟΜΑΝΙΑΣ ΕΝ ΕΛΛΑΔΙ\nΑπό ότι φαίνεται οι προσπάθειες της ΕΥΠ απέδωσαν!!!!!!!!!!!!!!!!!!!!!!!!!!!!!!\nΤην ώρα που γράφονταν το προηγούμενο κεφάλαιο αυτού τού κειμένου αναρτήθηκε στο tvxs.gr το κάτωθι άρθρο, το οποίο παραθέτω:\nΣυνελήφθη σήμερα, με την αυτόφωρο διαδικασία, για την πυρκαγιά που εκδηλώθηκε στη Ράχη Καρδαμύλων, στις 05:20 σήμερα το πρωί, 24χρονος Έλληνας, που κατηγορείται για εμπρησμό αγροτοδασικής έκτασης κατ' εξακολούθηση.\nΚατά την απολογία του, ομολόγησε 14 ακόμη πυρκαγιές στο βόρειο τμήμα της νήσου Χίου, μεταξύ των οποίων και τρεις πυρκαγιές που είχαν σημειωθεί το 2011. Αύριο θα οδηγηθεί στον Εισαγγελέα Πρωτοδικών Χίου.\nΓια την πυρκαγιά που εκδηλώθηκε στις 23/08/2012 και ώρα 10:45, στην περιοχή Κοιλιωμένο Ζακύνθου συνελήφθη από άνδρες της Διεύθυνσης Αντιμετώπισης Εγκλημάτων Εμπρησμού (Δ.Α.Ε.Ε.), σε συνεργασία με την Ελληνική Αστυνομία, Έλληνας 61 ετών. Ο συλληφθείς οδηγήθηκε στις προχθές στον Εισαγγελέα Πρωτοδικών Ζακύνθου, με την κατηγορία του εμπρησμού δάσους από πρόθεση και στις χθες στον Ανακριτή, με απόφαση του οποίου αφέθηκε ελεύθερος με περιοριστικούς όρους.\nΟι έρευνες, τόσο στη Ζάκυνθο όσο και στη Χίο, συνεχίζονται, ενώ σημειώνεται ότι από τα μέχρι στιγμής διαθέσιμα στοιχεία των ανακριτικών γραφείων του Πυροσβεστικού Σώματος σχηματίστηκαν δικογραφίες για πρόκληση εμπρησμού σε αγροτοδασικές εκτάσεις σε βάρος 250 ατόμων: 26 για πρόθεση και 224 για αμέλεια.\nΤελικά τι γίνεται; Διαβάζω ορθώς, ή μήπως αρχίζω να τρελαίνομαι;\n224 εμπρηστές από αμέλεια, ενώ φλεγόταν η Ζάκυνθος και Χίος;\nΤελικά εκατοντάδες έλληνες τρελάθηκαν και άρχισαν να πετούν αναμμένα δαδιά σε όποιο δάσος βρουν μπροστά τους;\nΚατηγορούμενος για εμπρησμό από πρόθεση και αφέθηκε ελεύθερος;\nΣυνελήφθησαν 17 για εμπρησμό από πρόθεση και προφυλακίσθηκαν 2;\nΜήπως ζούμε σε μια χώρα πυρομανών εδώ και δεκαετίες και εγώ ο βλαξ κάνω αναφορά σε δορυφόρους;\nΆντε, λίγο ακόμη να ψάξει η ΕΥΠ θα εντοπίσει μερικές χιλιάδες πυρομανείς ακόμη.\nΆσε που η πυρομανία μπορεί να αποτελεί και "υψηλή εθνικιστική αντίδραση":\nΩ, τι λαμπρά έκφρασις υψηλού εθνικού φρονήματος αυτοθυσίας, παλικαριάς, άριστον δείγμα "ελληνικού πολιτισμού"!\nΑς μην κοροϊδευόμαστε. Ο Ελληνισμός ματώνει, ενώ τού πίνουν το αίμα.\nΟ Ελληνισμός καλείται να περάσει δια πυρός και σιδήρου.\nΑυτήν την φορά το διακύβευμα είναι όμως οντολογικό. Δεν πρόκειται μόνο για την επιβίωση τού Ελληνισμού, αλλά για την τελική έκβαση ενός ολόκληρου πολιτισμικού κύκλου διαρκείας αρκετών χιλιάδων ετών. Πρόκειται για την μέγγενη τού χρόνου, την οποία σηματοδοτεί το κρανίο τού Αρχανθρώπου τού σπηλαίου των Πετραλώνων, ως ελληνικού ανθρωπολογικού τύπου ηλικίας 700.000 ετών.\nΠερί αυτών όμως προσεχώς.\nΑναρτήθηκε από Denis Cladas στις 11:22 π.μ. 7 σχόλια:\nΙΧΝΗΛΑΤΩΝΤΑΣ ΔΙΜΕΘΥΛΤΡΙΠΤΑΜΙΝΗ ΣΤΗΝ ΛΙΜΝΗ ΛΟΧ ΝΕΣ ΤΗΣ ΠΑΡΟΥ\n"κηρύγματα και ρητορείες" πάλι θα πεις.\nΕ, ναι! κηρύγματα και ρητορείες.\nΜανώλης Αναγνωστάκης, "Προδίδετε την Ποίηση"\n1. ΕΙΣΑΓΩΓΙΚΑ - ΠΑΡΑΦΡΑΖΟΝΤΑΣ ΤΟΝ ΣΤΡΑΤΟ\nΛυπούμαι, αλλά αδυνατώ πλέον να μην παραφράζω τον Στράτο: Καλύτερα μοναχός μου και τρελός, παρά μαζί σου νομίζοντας ότι είμαι γνωστικός. Και για όποιον ήθελε προσβληθεί, δεν μπορώ να κάνω τίποτε. Δηλώνω, ότι αυτή είναι πλέον η οπτική μου.\nΕπί εννέα συνεχή έτη αδυνατώ να κάνω θερινές διακοπές. Τον Σεπτέμβριο τού 2003 επισκέφθηκα όμως την Πάρο. Δεν μπορώ να ισχυριστώ ότι διασκέδασα. Ως ανήκων στο ασθενές φύλον, ακολούθησα τις εντολές της συζύγου μου. Αυτή ήθελε διακοπές ολίγων ημερών στην Πάρο, οπότε έριξα τα πόδια στην πλάτη, φορτώθηκα και τις τσάντες και επιβιβαστήκαμε στο πλοίο τής γραμμής. Για εμένα ωραίες διακοπές είναι να την αράξω κάτω από την ελιά τής καλύβας μας. Έστω και εάν αυτή κάηκε δυο φορές από την κλιματική αναστροφή ένεκα των πυρπολημένων δασών τής Πεντέλης. Αυτή η τοπική μου γειτνίαση με το δένδρο μού παρέχει την αίσθηση μιας τρυφερής περιπτύξεως. Και την καλύβα την έκαψαν τον Σεπτέμβριο τού 2005, ενώσω προήδρευα της ελληνικής κοινότητας στο Βερολίνο, προφανώς για να με "νουθετήσουν". Αλλά είπαμε: Εγώ επιμένω να παραφράζω τον Στράτο (καλή του ώρα).\nΜε το που αποβιβαστήκαμε στο λιμάνι ξεκίνησαν τα σασπένς, που σπάνε την μονοτονία τής καθημερινότητος: Μού άρπαξε κάποιος βιαστικά τις τσάντες και τις φόρτωσε σε ένα αυτοκίνητο. "Άσε ρε θείο", τού είπα, "κάτω τα εργαλεία. Αυτά είναι δικά μας. Μην μάς ταλαιπωρείς άδικα σε παρακαλώ". Αυτός μού απάντησε πάραυτα με ύφος που δεν σήκωνε πολλές αμφισβητήσεις: "Νοικιάζω τα καλύτερα δωμάτια. Σχεδόν τζάμπα, ελάτε μόνο τα δείτε". Η σύζυγος με κοίταξε άγρια, μεταδίδοντάς μου τηλεπαθητικώς την εντολή: "Σπάσε του εδώ και τώρα τον τσαμπουκά. Απόδειξε ότι είσαι άνδρας". Έτσι κι εγώ του απάντησα: "Εντάξει ρε φιλαράκι, άμα είναι έτσι ας τα δούμε και αποφασίζουμε".\nΗ συνέχεια είναι πάνω - κάτω η αναμενόμενη: Άδειες καφετέριες στο λιμάνι Σεπτέμβρη καιρό, κρεβατομουρμούρα διότι έμενα όλη την ημέρα ξαπλωμένος αντί να αθλούμαι, τσιγαράκι αντί για κολύμβηση και τα τοιαύτα. Για μένα η πλέον ευχάριστη φάση ήταν το ταξίδι τής επιστροφής, για να μπορέσω να δω λιγάκι το αδελφάκι μου και πέντε φίλους, που μού λείπουνε έντονα στο κουρμπέτι.\nΚαι αυτήν την χρονιά εφέτος σκέτη ξεραΐλα κατά τα συνήθη. Τελειώνοντας τον εντατικό καθημερινό γκασμά, εάν δεν πήγαινα σε κάποιο διπλανό πάρκο για να μαζέψω λίγο ήλιο ώστε να μην πάθω καμιά πνευμονία τον χειμώνα, έμπαινα στο διαδίκτυο για να πάρω μια μικρή ανάσα ζωής επισκεπτόμενος τις σελίδες που ιστολογούν τα φιλαράκια, ή για να ενημερωθώ για τα ούτως αποκαλούμενα "νέα". Έτσι για μια ακόμη φορά μέσα σε ντάλα καλοκαίρι ήλθα σε επαφή με την Πάρο, αυτήν την φορά όμως με τα πρόσφατα γεγονότα, τα οποία συντάραξαν το Πανελλήνιο.\nΟμολογώ, ότι για μια φορά ακόμη αισθάνθηκα να περιδιαβαίνω στα ίδια και τα ίδια γνωστά χωράφια, που βρίσκομαι καθηλωμένος χειμώνα - καλοκαίρι: Το σπήλαιο τού Πλάτωνος και τη ζούγκλα τού Μάτριξ. Οι ίδιοι και οι ίδιοι "δεσμώτες" καθώς και οι ίδιοι "θαυματοποιοί". Πριν προλάβω να χωνέψω το μακελειό τού Όσλο αλλά Μπρέιβικ, έφαγα καπάκι την επιχείρηση παραπλανητικής σημαίας με τον κόκκινο περουκάκια στο Ντένβερ. Και εβρισκόμενος σε βαρύτατη νοητική και συναισθηματική βαρυστομαχιά, έπρεπε να χωνέψω στην συνέχεια και τις επιχειρήσεις παραπλανητικής σημαίας τής Πάρου.\nΜιλάμε για σκοτάδι - πολύ βαρύ σκοτάδι.\nΈψαξα απεγνωσμένα να βρω κάποια κείμενα, που να προσπαθούν να δουν με κριτικό τρόπο τα συμβάντα, έξω από την λογική τής κοινωνικής μηχανικής, την οποία υποβάλει το Μάτριξ. Κάποια κείμενα, που να μην εμφορούνται από συναισθηματικά σύνδρομα, κάποια κείμενα που να μην αποτελούν εκτόνωση αγόμενων και φερόμενων αδαών τής δήθεν πολυμάθειας. Κάποια κείμενα, που να μην βολεύονται στα ετοιματζήδικα συμπεράσματα, τα οποία απεργάζεται η συνωμοσία των μαζικών μέσων, που να μην ηθικολογούν πέραν του ήθους. Κάποια κείμενα, τα οποία να προσεγγίζουν τα γεγονότα συνδυαστικά, εξετάζοντας τα επί μέρους γεγονότα στην ενιαία αλληλουχία τους και μέσα στο γενικότερο πλαίσιο, που αυτά εκδηλώνονται, κείμενα που να μην επιχειρούν να βγάλουν συμπέρασμα περί τού τι εστί ρινόκερος, εξετάζοντας αποσπασματικά μόνο το νύχι του.\nΘα ήταν βεβαίως άδικος και θα αποτελούσε ξιπασμό ο ισχυρισμός, ότι ουδείς πλησίασε τα φοβερά αυτά γεγονότα με κριτική διάθεση.Πράγματι υπήρξαν περισσότερα κείμενα - ως είναι ως ένα βαθμό φυσικό - τα οποία επιχείρησαν, όμως αναφερόμενα σε επί μέρους συνιστώσες τού συμπλέγματος, να δημιουργήσουν ρωγμή στην κρούστα που έθεσε επ' αυτών η συνωμοσία αυτών που τα οργάνωσαν και τα επέβαλαν. Αυτό όμως που λείπει, φρονώ ότι είναι η σύνθεση των επί μέρους αυτών προσπαθειών ξεσκεπάσματος τής απάτης των ειδεχθών εγκλημάτων στην και περί την Πάρο, σε μια ενιαία θεώρηση, η οποία να επιχειρεί να φωτίσει το σύνολο, το νόημα και τον στόχο πολλαπλών αποτρόπαιων εγκληματικών ενεργειών, οι οποίες εκτυλίχθησαν σχεδόν ταυτοχρόνως ΚΑΙ ΠΡΟΒΛΗΘΗΚΑΝ ΩΣ ΔΗΘΕΝ ΣΥΜΠΤΩΣΕΙΣ.\nΤα βασικότερα συμβάντα τα οποία συνθέτουν το όλο σύμπλεγμα επιχειρήσεως με παραπλανητική σήμανση είναι:\n- Η ειδεχθής βαρύτατη κακοποίηση τής εφήβου στην Πάρο\n- Τα όσα δημοσιεύθησαν σχετικώς με τον Πακιστανό, φερόμενο ως δράστη αυτής τής εγκληματικής ενέργειας.\n- Τα όσα δημοσιεύθησαν σχετικώς με την σύλληψη του εν λόγω προσώπου.\n- Οι πρόσφατες πολλαπλές δολοφονικές επιθέσεις εναντίον αλλοδαπών\n- Ο εμπρησμός των γραφείων στο Παγκράτι τής αυτοαποκαλουμένης "χρυσής αυγής".\n- Οι εμπρηστικές δηλώσεις εκπροσώπων μεταναστευτικών ενώσεων\n- Η ληστεία μετά δολοφονικής ανθρωποκτονίας στην τράπεζα τής Πάρου.\n- Η σύλληψη και τα όσα δημοσιεύθηκαν σχετικώς με τον φερόμενο ως επικεφαλής ιστολόγο(!!!) των δραστών τής ληστείας.\n- Η επιχείρηση, η οποία κατά καθύβριση τής πατρώας θρησκείας επωνομάσθη "ξένιος δίας" με επικεφαλής τον κ. ΔΕΝ-ΔΙΑΣ (= ΚΡΟΝΙΟΣ - nomen est omen).\nΔύο πολύ εύστοχες αναρτήσεις στο διαδίκτυο, οι οποίες επιχειρούν με οξυδερκή τρόπο να δημιουργήσουν ρωγμή στην κρούστα τής προκείμενης επιχείρησης παραπλανητικής σημάνσεως σε επί μέρους άξονες είναι τής Φιλονόης με τίτλο "Σενάριο Ανωμαλίας Εφαρμόζεται στην Ελλάδα":\nκαθώς και του κυρίου Πρεβενιού με τίτλο "Κατά Διαβολική... Σύμπτωση", την οποία πρόβαλλαν τα "Αττικά Νέα":\nΦρονώ ότι, η πρώτη ανάρτηση, ενώ εντοπίζει εύστοχα τον κεντρικότερο των αξόνων, περί των οποίων εκτυλίσσονται τα συμπλεκόμενα, που είναι η γενική πρόβα για διαλυτική τής κρατικής οντότητος δοτής κλιμακούμενης "σύγκρουσης των πολιτισμών" εν Ελλάδι, δεν κάνει μνεία στα καθέκαστα τής Πάρου.\nΤο κείμενο του κ. Πρεβενιού, αν και πολύ σύντομο και εστιαζόμενο αποκλειστικά στην σύλληψη τού φερόμενου ως "τρομοκράτου" και "αρχιληστού" Αναστασίου Θεοδώρου, ομολογώ ότι ελυσε στο μυαλό μου ένα γρίφο, τον οποίον αδυνατούσα να ερμηνεύσω, ως τελευταίο τμήμα του παζλ, που συγκροτεί το σύμπλεγμα της όλης συστοιχίας.\nΔυστυχώς για τούς εγκεφάλους, οι οποίοι επεξεργάστηκαν την "κομπίνα" τής μικρότερης αιματοχυσίας, με στόχο την έντεχνη επιβολή τής μεγάλης αιματοχυσίας, ή "Megadeath", όπως συνηθίζουν να ανακατεύουν στα αρρωστημένα κρανία τους οι χεβυμεταλάδες ινστρούκτορές τους, προώθηση κοινωνικής μηχανικής συνεπάγεται προπαγάνδα. Και η προπαγάνδα συνεπάγεται δημοσίευση κειμένων και εικόνων που παραμένουν. Θέτοντας σε κίνηση τους γοργούς και αποδοτικούς διαύλους του διαδικτύου, μοιραία αυτά καθίστανται ευκόλως προσιτά. Αρκεί το κτύπημα με το ποντίκι.\n"Μα τα ποντίκια δεν σκέπτονται", επιμένουν οι εν λόγω κυρίες και κύριοι. "Τα ποντίκια ψάχνουν μόνο για το τυρί, που οδηγεί στην φάκα".\nΔιάβασα προ ημερών στο Olympia.gr κάποιο σχόλιο του "Προφήτη" σχετικά με όσα διαδραματίστηκαν στην Πάρο, που έγραφε ότι "δόθηκαν ήδη αρκετά στοιχεία στην δημοσιότητα, ώστε να είναι δυνατόν να δοθούν ερμηνείες. Φτάνει να τα εξετάσει κάποιος με ελληνικά μάτια".\nΔεν γνωρίζω σε ποιους απευθυνόταν το σχόλιο, ούτε και πού αποσκοπούσε. Ακόμη δεν γνωρίζω τι σόι μάτια διαθέτω.\nΌμως δεν μπορώ να αποφύγω τον πειρασμό να βάλω στην συνέχεια ένα προς ένα κάτω, αυτά τα οποία δόθηκαν σχετικά ως κείμενα και εικόνες στην δημοσιότητα, τα οποία βρίθουν αντιφάσεων, ώστε να επιχειρηθούν ερμηνείες και να εξαχθούν συμπεράσματα.\nΣυνωμοσιολόγος τής πλάκας, που σάλταρε εν μέσω θερινής νυκτός κλεισμένος στους τέσσερις τοίχους; Τρελός;\nΠαραφραστής τού Στράτου, θα απαντήσω. Είτε σας αρέσει, είτε όχι.\n2. ΟΤΑΝ ΣΤΗΝ ΛΕΚΑΝΗ ΤΟΥ ΚΟΥΡΕΑ ΞΕΧΕΙΛΙΖΕΙ ΑΙΜΑ ΤΟΤΕ Ο ΠΑΝΤΣΟ ΚΑΙ Ο ΔΟΝ ΚΙΧΩΤΗΣ ΕΙΝΑΙ ΦΙΓΟΥΡΕΣ ΣΤΟ ΚΟΥΚΛΟΘΕΑΤΡΟ ΤΩΝ "ΠΕΦΩΤΙΣΜΕΝΩΝ"\nΕίναι φοβερό. Πηγαίνουμε με τα παιδιά μας στο κουκλοθέατρο. Όταν όμως οι κούκλες εμφανίζονται επί σκηνής γεμάτες καρφίτσες, εξακολουθούμε να νομίζουμε ότι πρόκειται για παιδική παράσταση και όχι για τελετουργία βουντού.\nΑς δούμε πως ξεκίνησε το σύμπλεγμα:\nΣε κάποια μπλογκς στο διαδίκτυο εμφανίζεται η φωτογραφία τού σώνει και καλά φερόμενου ως "δράστου", η οποία με συνεχείς αναδημοσιεύσεις κάνει τον γύρο του διαδικτύου. Οι ιστολόγοι ξαφνικά ανακάλυψαν ΤΗΝ ΕΙΔΗΣΗ! ΤΗΝ ΕΙΔΗΣΗ ΠΟΥ ΠΡΟΚΑΛΕΙ ΑΙΣΘΗΣΗ! Για ποια φωτογραφία πρόκειται όμως δηλαδή; Ένας κουκουλωμένος, περιτριγυρισμένος από αστυνομικούς(;) που φορούν αλεξίσφαιρα. Γιατί το ερωτηματικό δίπλα στην λέξη "αστυνομικοί"; Απλά διότι την φωτογραφία δεν την δίνει στην δημοσιότητα η αστυνομία ή κάποια άλλη κρατική αρχή. Ψάχνουμε να βρούμε την "πηγή", από την οποία προέρχεται το "ντοκουμέντο". Πατώντας με το ποντίκι την αναφορά "πηγή" στο τέλος τής κάθε ανάρτησης μεταφερόμαστε από πηγή σε πηγή. Μέχρι που φθάνουμε στα έγκατα της γης, από όπου αναβλύζει το κρυστάλλινον ύδωρ της "άδολης ενημέρωσης", δηλαδή στο μπλογκ "κουρδιστό πορτοκάλι". Γνωστό σε μάς και από την άλλη(!) μεγάλη(!) πρώτη συνταρακτική δημοσίευση αποκλειστικής(!) φωτογραφίας το πάλαι ποτέ, όταν ακόμη το ελλαδικό διαδίκτυο διήνυε την πρώιμη φάση του. Δημοσίευση η οποία και σήμανε την απαρχή τής πτώσεως τής κυβερνήσεως Καραμανλή. Επρόκειτο - λέει - για κάποιον ευτραφή γυμνό κύριο με μεγάλο μουστάκι, άνευ περιβολής, επί τού οποίου κάτι έφτιαχνε μια κυρία γυμνή, υποτιθέμενη υφιστάμενός του στο Υπουργείον Πολιτισμού. Προφανώς επρόκειτο για εκτύπωση στάσεως από το περιώνυμον DVD τού αποκαλουμένου "κομιστού", για το οποίον προφανώς - υποθέτω - το Μαξίμου πλήρωσε στον κομιστή κάποιο ποσόν ίσως μεγαλύτερο από τον λογαριασμό των καφέδων στο ξενοδοχείο "χίλτον".\nΑπό κοντά όμως στην "μεταφορά τού δράστου" και ο κύριος "κομιστής". Με ποιο τρόπο; Μα με δημοσιογράφο τής εφημερίδος του, το "δεύτερο ανάθεμα" τώρα που λέμε μετά το πρώτο με σεξουαλικού περιεχομένου DVD, από αυτά που έχουν ένθετα οι εφημερίδες, ως σεξουαλικά βοηθήματα, προς τέρψιν των αναγνωστών. Και επειδή ο εν λόγω κύριος είναι δημοσιογράφος, αγωνίζεται για την αλήθεια. Για την ενημέρωση. Γι αυτό τον λόγο χιμάει στον κουκουλωμένο (εάν το ρήμα χυμάω εγράφετο με ύψιλον θα προήρχετο και από το χύμα) για να τού βγάλει την κουκούλα. Για να δούμε επί τέλους για ποιον πρόκειται. Όμως τον εμποδίζει η αστυνομία. Εδώ δηλαδή η αστυνομία αποφασίζει συγκεκριμένο τρόπο μεταφοράς τού κρατουμένου και ο δημοσιογράφος τού θέμου λέει όχι, εγώ διαφωνώ. Θα τού βγάλω το αλεξίσφαιρο για να δω τον αφαλό. Η κοινή γνώμη έχει δικαίωμα στην ενημέρωση.\nΗ φωτογραφία όμως τού κουκουλωμένου αποκαλύπτει το αυτί του. Και το αυτί είναι πολύ προσωπικό χαρακτηριστικό, όπως το δακτυλικό αποτύπωμα.\nΦυσικώ τω λόγω, ο ίδιος δημοσιογράφος τού θέμου είναι αυτός ο οποίος θα διεισδύσει μέσα στα έγκατα κράτησης τού "κτήνους" και θα δώσει την πρώτη φωτογραφία του στην δημοσιότητα χωρίς κουκούλα. Παρατηρούμε το αυτί στις δυο φωτογραφίες: Δεν υφίσταται ζήτημα, είναι τελείως ίδιο και στην μια και στην άλλη. Μόνο που διαφέρουν ΟΛΑ ΤΑ ΑΛΛΑ ΧΑΡΑΚΤΗΡΙΣΤΙΚΑ. ΜΗΚΟΣ ΚΑΙ ΣΧΗΜΑ ΤΟΥ ΛΑΙΜΟΥ, ΧΡΩΜΑ ΤΟΥ ΔΕΡΜΑΤΟΣ ΚΑΙ ΒΑΛΕ. ΕΔΩ ΓΙΝΕΤΑΙ ΦΑΝΕΡΟ ΟΤΙ ΚΑΠΟΙΟΙ ΑΝΕΓΚΕΦΑΛΟΙ ΔΟΥΛΕΨΑΝ ΜΕ ΤΟ PHOTSHOP, ΘΕΩΡΩΝΤΑΣ ΜΑΣ ΟΛΟΥΣ ΚΟΤΕΣ ΜΕΝ - ΑΛΛΑ ΥΠΟΨΙΑΣΜΕΝΕΣ .\nΜεταβαίνοντας από πηγή σε πηγή καταλήγουμε εκ νέου στο έργο του Ιουλίου Βερν "Ταξίδι στο Κέντρο της Γης", όταν δίνεται στην δημοσιότητα από αδιευκρίνιστα κανάλια τμήμα τής απολογίας - ομολογίας τού "κτήνους". Πάλι το "κουρδιστό πορτοκάλι" είναι αυτό που λάμπει ως πρωτοπόρος τής ενημέρωσης, χωρίς να κάνει μνεία σε αυτούς που το επέλεξαν για να προηγείται αυτό στην καμπάνια ενημέρωσης ενός βαθύτατα ευαισθητοποιημένου κοινού, που δεν άγεται από προπαγάνδα, διαθέτει κριτική σκέψη, δεν υποκύπτει στα σύνδρομα του και πιστεύει ότι μόνον εάν λάμψει η όλη αλήθεια, εντοπιστούν και τιμωρηθούν οι πραγματικοί ένοχοι, μπορεί αυτό να αποτελέσει μια ελάχιστη αποκατάσταση τής αισθήσεως δικαίου, έναντι των δύσμοιρων γονέων τής Μυρτούς.\nΟυδεμία κρατική αρχή διαψεύδει στην συνέχεια την εγκυρότητα του εγγράφου, το οποίο δίδεται στην δημοσιότητα ως απολογία του φερόμενου ως δράστου.\nΕάν συγκρίνουμε όμως σημαντικά σημεία με αυτής τής καταθέσεως ή "καταθέσεως" με τις δηλώσεις τού εντεταλμένου ιατροδικαστού προκύπτουν σοβαρότατα ερωτηματικά, τα οποία δυστυχώς δεν είναι και τα μόνα σχετικά με την σύλληψη τού φερόμενου ως δράστου.\nΠατώντας τον μεγεθυντικό φακό (zoom) που βρίσκεται στο κάτω μέρος τού παράθυρου που ακολουθεί, τα δημοσιεύματα αποκτούν επαρκή προς ανάγνωση ευκρίνεια. Στο αντίστοιχο άρθρο τής κάλλιστα ενημερωμένης τοπικής εφημερίδας ΤΑ ΝΕΑ ΤΗΣ ΠΑΡΟΥ δεν αναφέρονται μόνο οι δηλώσεις τού ιατροδικαστού, αλλά και πολλά άλλα σημαντικότατα στοιχεία, στα οποία στην συνέχεια θα υπεισέλθω.\nΓια τα όσα παραθέτω ακολούθως, θα ζητήσω εκ προοιμίου συγγνώμη από τούς δύστυχους γονείς τής βάναυσα κακοποιηθείσης εφήβου Μυρτούς, ένεκα τής ψυχρής, αλλά αναγκαίας παράθεσης δεδομένων και συλλογισμών, η οποία ακολουθεί. Φρονώ, ότι στην συγκεκριμένη περίπτωση η πολιτεία όχι μόνον δεν έχει πράξει το καθήκον της για τον εντοπισμό και την παραδειγματική τιμωρία των πραγματικών ενόχων, ΑΛΛΑ ΣΚΟΠΙΜΩΣ ΣΥΓΚΑΛΥΠΤΕΙ ΑΥΤΟΥΣ. Και θωρώ ιερόν χρέος του πολίτου, στις περιπτώσεις, όπου η πολιτεία αρνείται να εκπληρώσει το καθήκον της έναντι τής προασπίσεως τής ατομικής ακεραιότητος τού κάθε ευρισκομένου εντός ορίων τής κρατικής επικρατείας, να προσπαθήσουν να το πράξουν αυτό οι ίδιοι οι πολίτες. Όχι στην βάση τής αυτοδικίας, ως σήμερα πλείστοι όσοι κοινωνικοί κανίβαλοι προτείνουν, προφασιζόμενοι την προάσπιση των δικαιωμάτων των πολιτών, σε τελευταία ανάλυση όμως ενταγμένοι συνειδητώς ή αγόμενοι από σχέδια αποσταθεροποιήσεως της κοινωνικής τάξεως και ζουγκλοποιήσεως τής κοινωνίας. Ούτε επικαλούμαι "δικαίωμα" αυτοδικίας, εμφορούμενος από βαθύτατο σεβασμό έναντι τής απαντήσεως τού Σωκράτους στους φίλους του, όταν αυτοί τού πρότειναν να δραπετεύσει εν όψει τής εκτελέσεως τής θανατικής καταδίκης εις βάρος του. Εξ άλλου δεν διαθέτω προσωπικά δικαστήρια, ίδιες δυνάμεις βιαίου προσαγωγής ενόχων, σωφρονιστικά καταστήματα, ή δυνάμεις επιβολής ποινών. Πλην όμως, διαθέτω κάποια σχετική αίσθηση ευθύνης και μέση νοημοσύνη. Αυτά τα τα δύο θεωρώ ότι είναι επαρκή, ώστε να ιδωθούν από κριτική σκοπιά τα συμβάντα της Πάρου και να αποκαλυφθούν οι χονδροειδείς αντιφάσεις, οι οποίες από κρατικά και παρακρατικά κυκλώματα προωθήθηκαν στην δημοσιότητα. Αντιφάσεις, οι οποίες με άκριτο και επιπόλαιο τρόπο αναπαρήχθησαν και από καλοθελητές κατά τα άλλα έντιμους και φιλότιμους ιστολόγους, οι οποίοι δυστυχώς κατέδειξαν, ότι το διαδίκτυο είναι εις θέσιν - πέρα των αναμφισβήτητων προσφορών του - να επιτελέσει τον ρόλο του "χρήσιμου αφελούς" σε περιπτώσεις επιχειρήσεων παραπλανητικής σημάνσεως.\nΔεν τυγχάνω επίδοξος ντεντέκτιβ, είμαι όμως πατέρας. Και αυτό το οποίον συνέβει στην Μυρτώ, θα μπορούσε να συμβεί και σε πολλά άλλα παιδιά, οι γονείς των οποίων δεν απολαμβάνουν την αόρατη προστασία αδελφάτων και παρακράτους. Αισθάνομαι την υποχρέωση επί τού προκειμένου να αναφερθώ με όλη την προσήκουσα ψυχρότητα και ρεαλισμό, η οποία χαρακτηρίζει επιθεωρητές και ανακριτές, παρόλο που το δύσμοιρο κοριτσάκι και οι θεράποντες ιατροί δίνουν μάχη διαρκείας εβδομάδων εναντίον τού θανάτου στην εντατική. Γνωρίζω σαφώς, ότι υπό άλλες συνθήκες θα ήτο προσήκουσα άλλου είδους εκφορά, διεπόμενη από διακριτικότητα, τακτ, εμμονή στην έκφραση συμπόνοιας. Όμως, συμφώνως προς την συνείδησή μου, η καταλληλότερη έκφραση συμπόνοιας είναι η συμβολή στην αποκάλυψη, την σύλληψη και την τιμωρία των πραγματικών ενόχων, η οποία απαιτεί το ξεσκέπασμα τής συνωμοσίας, που συνδυάζεται με την προκείμενη επιχείρηση παραπλανητικής σημάνσεως, η οποία στοχεύει εναντίον συνόλου τού Ελληνικού λαού.\nΠριν υπεισέλθω στις χονδροειδείς αντιφάσεις που προανέφερα, παραθέτω κάποιες γενικότερες σκέψεις εγκληματολικού χαρακτήρος σχετικά με τις υποτιθέμενες προαιρέσεις - το λεγόμενο "μοτίφ" - τού φερόμενου ως δράστου, βασιζόμενος στην έγγραφο κατάθεση - ομολογία του, σε συνδυασμό με τα προσωπικά του δεδομένα, που δόθηκαν στην δημοσιότητα:\nΠρόκειται για νεαρό άτομο, αρτιμελές, όχι μόνον ευπαρουσίαστο αλλά και σεξουαλικώς θελκτικό για τα γούστα επώνυμων ομοφυλόφιλων και κυριών ωρίμου ηλικίας, οι οποίες επιζητούν παρηγορία τής εδοχώρας, όπως στην κυριολεξία ξεσκίστηκε να μεταδίδει το κατά τα άλλα έντιμο και μάχιμο - πλην όμως δημοσιογραφικό, τουτέστιν απολιτίκ - μπλοκ ΜΑΚΕΛΕΙΟ. Άτομο το οποίον βρίσκεται στην εξόχως προνομιακή θέση, ως εισελθείς στην Ελλάδα λαθρομετανάστης, να διαθέτει πολιτικό άσυλο. Άτομο, που απασχολείται σε εξόχως ευχάριστο εργασία, ως κηπουρός σε πολυτελές συγκρότημα τουριστικής αναψυχής και συμμετέχει - βεβαίως όχι αφιλοκερδώς ή μόνον για τον λεγόμενο "χαβά τής ψ" - στα σεξ πάρτυ κοκαΐνης, που εκεί οργανώνονται κατά την διάρκεια των γοητευτικών δειλινών τής παραθεριστικής σαιζόν. Εγώ δηλαδής, εάν ήμανε στην θέση του, θα είχα στήσει ράντζο στον παράδεισο. Αντί να τρέχω με το ποδήλατο να δω εάν έπεσαν τα μπετά τού κάθε παλαβιάρη μέσα στα χιόνια, παίρνοντας τεράστιες ευθύνες για τις κακοτεχνίες τού κάθε δήθεν μάστορα από την Ρουμανία, ο οποίος δουλεύει αδήλωτος αντί πινακίου φακής και με τον οποίον είμαι υποχρεωμένος μέσω χειρονομιών να προσπαθώ να συνενοηθώ για την σχολαστική εφαρμογή των δομικών προδιαγραφών, ώστε στην συνέχεια να ευαρεστηθεί να κάνει παραλαβή του οπλισμού ο κέρβερος γερμανός εντεταλμένος από την πολεοδομία ελεγκτής, ο οποίος είναι πρακτικά προσωπικός μου ανταγωνιστής στα πλαίσια τής ελεύθερης αγοράς παροχής υπηρεσιών πολιτικού μηχανικού, με τα αποφάγια των συνδαιτυμόνων της "Χρυσής Ακτής" να τρεφόμουνα, θα ήμουνα και ο καλύτερος πελάτης τής εταιρείας βιάγκρα.\nΑυτό ακριβώς λοιπόν το ατόμι, το οποίον θα έπρεπε να θρέφεται αποκλειστικώς με βασιλικό πολτό, ώστε να δύναται να ανταποκριθεί στις ορμονικές απαιτήσεις τού επιτιδεύματός του, ενώ επέστρεφε από τσάρκα στα καμακερά στέκια τής Πάρου, ντάλα τουριστική σαιζόν, όπου οι σεξουαλικώς λιγούρες τουρίστριες του ευρωπαϊκού βορρά κάνουν αγώνα για να συμμαζέψουν τα λιπώδη στήθη τους εντός ορίων του στηθοδέσμου τής κολυμβητικής τους περιβολής, για να τα προσφέρουν μάτσο στον πρώτο τυχόντα κίτσο λιμενοφύλακα, ενώ πλησίαζε τον χώρο τής διαμονής και εργασίας του, σκέφτηκε, ότι η μητέρα του ήτο άρρωστη στο Πακιστάν.\nΟπότε μια φιλάνθρωπος αδημονία κατακυρίευσε την λειτουργία των εναπομεινάντων εγκεφαλικών του κυττάρων, τα οποία δεν είχαν ατονίσει με τις εισπνοές κόκας και τα φαλικά τοιαύτα κατά τις αλλαξοαυτές τής παρελθούσης νυκτός: Που θα έβρισκε η άτυχος ασθενούσα μητέρα του τα αναγκαία χρήματα - κανα δυό κατοστάρικα ευρώ εδώ που τα λέμε, όσο κάνει στην μαύρη αγορά ένα κλεμμένο κινητό τηλέφωνο - ώστε να δυνηθεί να προσπορευθεί το κόστος για κομπρέσες, σορόπια και λοιπά θεραπευτικά ήδη καθώς και το κόστος τού ιατρού;\nΑντί λοιπόν να περιμένει μέχρι το βράδυ την επόμενη περίπτυξη με την νεόπλουτο γιάγια, για να τής αφαιρέσει εντέχνως το κινητό της τηλέφωνο, την ώρα που αυτή θα επισκέπτετο το λουτρό μετά τον αρειμάνιο οργασμό της, τού ήλθε ξάφνου η ιδέα να κλέψει βιαίως το κινητό μιας νεαράς λουομένης. Ευρισκομένης σχεδόν δίπλα στον τόπο διαμονής του σε ένα βράχο,ΕΜΠΡΟΣΘΕΝ ΤΟΥ ΟΠΟΙΟΥ ΕΙΧΕ ΑΥΤΟΣ ΒΓΑΛΕΙ ΤΙΣ ΠΡΟΗΓΟΥΜΕΝΕΣ ΗΜΕΡΕΣ ΚΑΙ ΑΝΑΜΝΗΣΤΙΚΕΣ ΦΩΤΟΓΡΑΦΙΕΣ!\nΑπαιτεί λοιπόν το - μάλλον όχι ιδιαίτερα έξυπνο - σενάριο τής ενοχής τού πακιστανού να δεχθούμε, ότι κάποιος, ο οποίος είχε δεκάδες δυνατότητες να κλέψει κινητά τηλέφωνα απαρατήρητος και "βόλευε" αβέρτα - κουβέρτα σεξουαλικώς επί μονίμου βάσεως από τον τραμπάκουλα μέχρι την γενοβέφα διέπραξε βαρύτατο τραυματισμό θύματος για να μπορέσει να τού κλέψει το κινητό τηλέφωνο και να αυνανιστεί.\nΕννοείται, ότι οι επιλεγόμενοι "χρυσαυγίτες" θα ισχυριστούν ότι συχνότατα οι Πακιστανοί είναι δήθεν κτήνη επί φυλετικής βάσεως και είναι δήθεν πανέτοιμοι να διαπράξουν φόνο χωρίς να υφίσταται σημαντική αιτία. Το ζήτημα αυτό είναι πολύπλοκο. Έχω κάνει αναφορές στο παρελθόν, επί τού προκειμένου, όμως υπάρχει αναγκαιότητα να ακολουθήσει προσεχώς μια διεξοδική πραγματεία σχετικά με τον τρόπο που ξενοκίνητοι πράκτορες της σαρία σε συνδυασμό με την καθοδήγηση από το ίδιο ενιαίο ανθελληνικό κέντρο τής ηγεσίας της επιλεγομένης "χρυσής αυγής", τμήμα τής ηγεσίας τού "σύριζα", αλλά και αυτής άλλων κομμάτων κλιμακώνουν την όξυνση στα πλαίσια τής προώθησης "πολέμου των πολιτισμών", με απώτερο στόχο το ανοικτό ενδεχόμενο επιβολής εμφυλίου πολέμου, στα πλαίσια τής διάλυσης τού Ελλαδικού "κράτους" και τής διεξαγωγής γενοκτονίας εις βάρος των Ελλήνων.\nΠροχωρώ με αναφορά στις χονδροειδείς αντιφάσεις, πού χαρακτηρίζουν την ενοχοποίηση τού πακιστανού. Αυτές δυστυχώς δεν είναι και οι μόνες. Όλα τα εμπλεκόμενα γεγονότα στην και περί την Πάρο επιχείρηση όφειλαν να έχουν οδηγήσει σε ενστάσεις, που να ξεσκεπάζουν τον ύπουλο εις βάρος του Ελληνισμού χαρακτήρα τού συμπλέγματος.\nΌπως αναφέρει η έγγραφος "κατάθεση" - "ομολογία" του φερόμενου ως δράστου, "μόλις την έπιασε για να την ακινητοποιήσει σκέφτηκε ότι ήθελε" και να ασελγήσει σεξουαλικώς εις βάρος της.\n"Σκέφτηκε" ή "ήθελε";\nΕν πάσει περιπτώσει, στην συνέχεια γράφει το κείμενο ότι συνέβησαν αυτά που συνέβησαν:\nΑσέλγεια δια τής χειρός στην κολπική χώρα, εκσπερμάτωση επί του σώματος και των ενδυμάτων τού θύματος, βαρύτατος τραυματισμός αυτού σε βαθμό απόπειρας δολοφονίας.\nΗ ΠΡΑΓΜΑΤΟΓΝΩΜΟΣΥΝΗ ΟΜΩΣ ΤΟΥ ΙΑΤΡΟΔΙΚΑΣΤΟΥ ΑΝΑΦΕΡΕΙ ΤΕΛΕΙΩΣ ΑΛΛΑ, ΟΠΩΣ ΓΙΝΕΤΑΙ ΑΝΑΦΟΡΑ ΣΤΑ "ΝΕΑ ΤΗΣ ΠΑΡΟΥ ΚΑΙ ΑΝΤΙΠΑΡΟΥ" ΚΑΤΕΔΕΙΚΝΥΟΝΤΑΣ ΦΟΒΕΡΕΣ ΑΝΤΙΦΑΣΕΙΣ ΣΕ ΟΣΑ "ΥΠΟΤΙΘΕΤΑΙ" ΟΤΙ ΑΝΑΚΟΙΝΩΣΑΝ ΟΙ ΑΡΧΕΣ.\nΚΑΙ ΔΕΝ ΕΙΝΑΙ ΒΕΒΑΙΩΣ ΔΙΟΛΟΥ ΤΥΧΑΙΟ ΟΤΙ ΤΟ ΕΓΓΡΑΦΟ ΤΗΣ "ΚΑΘΕΣΕΩΣ" - "ΟΜΟΛΟΓΙΑΣ" ΔΕΝ ΔΙΝΕΤΑΙ ΣΤΗΝ ΔΗΜΟΣΙΟΤΗΤΑ ΑΠΟ ΚΑΜΙΑ ΕΠΙΣΗΜΟ ΠΗΓΗ ΑΛΛΑ - ΓΙΑ ΜΙΑ ΑΚΟΜΗ ΦΟΡΑ - ΑΠΟ ΤΟΝ "ΚΟΥΡΔΙΣΤΟ".\nΚαι αυτό βεβαίως αναπαράγεται άκριτα και επιπόλαια από τούς μπλογκάδες, οι οποίοι θεωρούν\nσε τέτοιου είδους "μπερδεμένες" περιπτώσεις "ενημέρωση" το copy-paste και όχι την υπεύθυνο και ενδελεχή έρευνα. Και μετά αναρωτιόμαστε γιατί η χώρα πάει στον βρόντο.\nΟ ΚΥΡΙΟΣ ΙΑΤΡΟΔΙΚΑΣΤΗΣ ΑΝΑΦΕΡΕΙ ΣΤΗΝ ΕΚΘΕΣΗ ΤΟΥ ΟΤΙ ΔΕΝ ΥΠΗΡΞΑΝ ΙΧΝΗ ΒΙΑΣΜΟΥ Η ΣΕΞΟΥΛΙΚΗΣ ΚΟΚΟΠΟΙΗΣΕΩΣ ΣΤΟ ΘΥΜΑ.\nΟ ΚΥΡΙΟΣ ΙΑΤΡΟΔΙΚΑΣΤΗΣ ΔΕΝ ΕΞΕΤΑΣΕ ΤΑ ΡΟΥΧΑ ΤΗΣ ΔΥΣΤΥΧΗΣ ΕΦΗΒΟΥ; ΠΩΣ ΕΒΓΑΛΕ ΣΥΜΠΕΡΑΣΜΑ; Η ¨ΚΑΤΑΘΕΣΗ"-"ΟΜΟΛΟΓΙΑ" ΤΟΥ ΦΕΡΟΜΕΝΟΥ ΑΝΑΦΕΡΕΙ ΟΤΙ ΑΥΤΟΣ ΤΑ ΓΕΜΙΣΕ ΜΕ ....\nΗ πιθανότητα μια έφηβος ηλικίας 15 ετών, που προέρχεται από μέσες αστικές συνθήκες, να έχει ακόμη και σήμερα στην εποχή τής πλήρους σεξουαλικής ασυδοσίες ολοκληρωμένες σεξουαλικές επαφές είναι απειροελάχιστη.\nΓνωρίζω βεβαίως, ότι θα βγουν προσεχώς οι "καλοθελητές πολύξεροι" για να με "διαφωτίσουν", ότι σήμερα τα κορίτσια αποκτούν πλήρεις σεξουαλικές εμπειρίες από τα δεκατρία. Και εμένα η γιαγιά μου είχε εκτός από καρούλια, οπότε ήταν πατίνι και ρόδες με κανονικές σαμπρέλες.\nΑς μην κρυβόμαστε πίσω από το δάκτυλό μας:\nΤο αναμενόμενο στατιστικό δεδομένο είναι όταν μια δεκαπεντάχρονος έχει είσοδο στην κολπική χώρα και μάλιστα δια τής χειρός από βίαιο δράστη να λάβει χώρα θραύσις του παρθενικού υμένος.\nΟ ΚΥΡΙΟΣ ΙΑΤΡΟΔΙΚΑΣΤΗΣ ΠΩΣ ΔΗΛΑΔΗ ΕΠΕΦΑΝΘΗ;\nΤΙ ΙΣΧΥΕΙ ΤΕΛΙΚΑ; Η ΕΚΘΕΣΗ ΤΟΥ ΙΑΤΡΟΔΙΚΑΣΤΟΥ Ή Η "ΚΑΤΑΘΕΣΗ"- "ΟΜΟΛΟΓΙΑ" ΤΟΥ ΔΡΑΣΤΟΥ;\nΔεν είναι δυνατόν. Κάπου βρίσκονται οι ποινικώς κολάσιμοι στην όλη ιστορία.\nΌμως το κυριότερο: Όπισθεν αυτών βρίσκονται οι κινούντες τα νήματα κολασμένοι.\nΤο πακιστανικό καθαρματάκι, το οποίον συνελήφθη, είναι προφανώς πρακτοράκος τού κράτους και του παρακράτους, το οποίον ανέλαβε και την ευθύνη να φορτωθεί το έγκλημα, ώστε να "καθαρίσουν" οι πραγματικοί δράστες. Γνωρίζει, ότι οι υψηλά ιστάμενοι προστάτες του θα τον ξελασπώσουν με τον ένα ή άλλο τρόπο.\nΤο ποίημα το ξέρουμε, όχι μόνο με τον Επαμεινώνδα στην περίπτωση του Αλέξη (Δεν εννοώ βεβαίως τον Τσίπρα, ο οποίος έφαγε στην διάρκεια τής όλης ιστορίας το φούμο τής ζωής του, αλλά έβγαλε τον σκασμό, προφανώς κατά εντολή τής στοάς) .\nΓια μια ακόμη φορά το δούλεμα πέφτει σύννεφο.\nΘα ήθελα να κλείσω εδώ το πρώτο μέρος, για να συνεχίσω στο δεύτερο με αναφορά στην διαδικασία της "συλλήψεως" του πακιστάν-παιδιού.\nΌμως μου λείπει άγαρμπα ο φίλος μου ο Εργοδότης.\nΓι' αυτό θα κλείσω το πρώτο μέρος με ένα τρόπο που συνηθίζει αυτός: Θα δώσω στους φίλους και τις φίλες επισκέπτες ένα προς επίλυση γρίφο.\nΔιάβασα στην εφημερίδα ΤΟ ΒΗΜΑ:\n" Επιπλέον αποκαλύπτεται ότι την περίοδο που γινόταν η έρευνα των αξιωματικών της Ασφάλειας Αττικής για την κακοποίηση της 15χρονης, γινόταν άλλη έρευνα, στο ίδιο σημείο, από αστυνομικούς της Πάρου για την άγρια επίθεση που είχε δεχθεί, στην ίδια περιοχή, από αγνώστους ο επιχειρηματίας-εργοδότης του Πακιστανού".\nΤο βρωμόξυλο από ποιόν και ποιο λόγο το έφαγε ο κύριος με το πούρο, σε φάση που δεν είχε δημοσιευθεί ακόμη τίποτε για τον πακιστανό;\nΌμορφη Πάρος, διακοπές στην λίμνη Λοχ Νες. Ρε τι τραβάμε και μεις οι παντρεμένοι.\nΑναρτήθηκε από Denis Cladas στις 8:07 μ.μ. 12 σχόλια:\nΜΗΠΩΣ ΕΑΝ ΤΙΠΟΤΕ ΔΕΝ ΕΙΝΑΙ ΠΡΑΓΜΑΤΙΚΟ ΤΟΤΕ ΟΛΑ ΕΠΙ...\nΙΧΝΗΛΑΤΩΝΤΑΣ ΔΙΜΕΘΥΛΤΡΙΠΤΑΜΙΝΗ ΣΤΗΝ ΛΙΜΝΗ ΛΟΧ ΝΕΣ ...


Κίνα Goodyear παπούτσια κάνοντας μηχανή, Goodyear παπούτσια Shaping Machine, Goodyear μοναδική Making Machine Κατασκευαστής και προμηθευτής\nΠεριγραφή:Goodyear Shoes Making Machine,Μηχανή διαμορφώσεως παπουτσιών της Goodyear,Goodyear Sole Making Machine,Goodyear Δερμάτινα Sole Κάνοντας Μηχανή,,\nHome > Προϊόντα > Μηχανή κατασκευής παπουτσιών > Goodyear Shoes Making Machine\nΚατηγορία προϊόντος της Goodyear Shoes Making Machine, είμαστε εξειδικευμένο κατασκευαστές από την Κίνα, Goodyear Shoes Making Machine, Μηχανή διαμορφώσεως παπουτσιών της Goodyear προμηθευτών / εργοστάσιο, χονδρική υψηλής ποιότητας προϊόντα της Goodyear Sole Making Machine Ε & Α και την κατασκευή, έχουμε την τέλεια εξυπηρέτηση μετά την πώληση και τεχνική υποστήριξη. Προσβλέπω στη συνεργασία σας!\nΠαπούτσι κρύο και ζεστό Counter χύτευση μηχάνημα  Επικοινωνήστε τώρα\nVamp ατμού μηχανή θέρμανσης  Επικοινωνήστε τώρα\nΠαπούτσι ανώτερη ζεστό αέρα αφαίρεσης ρυτίδων  Επικοινωνήστε τώρα\nΠαπούτσι κρύο και ζεστό Counter χύτευση μηχάνημα\nΤιμή Μονάδας: USD 7334 / Set/Sets\n1. Αυτό το παπούτσι κρύο και ζεστό μηχάνημα καλουπιού εκτύπωσης Για τον κύκλο πίσω μέρος του κύκλου εργασιών και μετρητής μετρητή? 2. Αυτό το μηχάνημα παπουτσιών είναι κατάλληλο για κάθε είδους μετρητή, υλικό θερμής τήξης είναι καλύτερο. 3. Η μηχανή...\nVamp ατμού μηχανή θέρμανσης\nΤιμή Μονάδας: USD 1180 / Set/Sets\n1. Το Η μηχανή θέρμανσης ατμού Vamp υιοθετεί ατμό υψηλής θερμοκρασίας για τη θέρμανση του vamp, μαλακώνοντας το δέρμα, αποτρέποντας τις ρυτίδες. 2. Αυτό το μηχάνημα τελειώματος παπουτσιών χρησιμοποιώντας ηλεκτρομαγνητικό έλεγχο, καλές επιδόσεις,...\nΤιμή Μονάδας: USD 1025 / Set/Sets\n1. Αυτό το μηχάνημα ατμού Upper Vamp χρησιμοποιεί αέρια ατμού και υψηλής θερμοκρασίας μείγμα αερίων στα παπούτσια, έτσι ώστε να απομακρυνθούν οι ρυτίδες της επιφάνειας του δέρματος χωρίς να βλάψουν το κραγιόν και να διατηρήσουν την καλή ποιότητα των...\nΚίνα Goodyear Shoes Making Machine Προμηθευτές\nΕίμαστε κατασκευαστής για να παρέχουμε εξ ολοκλήρου εξοπλισμό παραγωγής και δωρεάν για να διδάξουμε τον αγοραστή μας, πώς να φτιάχνουμε τα παπούτσια των δακτύλων από χάλυβα , να τους συμβουλέψουμε πώς να φτιάχνουμε τα παπούτσια ασφαλείας με διαφορετικό τρόπο, ειδικά για την πλήρη κατάρτιση των υποδημάτων Goodyear Shoes . Καθώς η παγκόσμια οικονομία βελτιώνεται, τα επίπεδα κατανάλωσης συνεχίζουν να αυξάνονται, όλο και περισσότεροι άνθρωποι αγοράζουν Goodyear Welted Shoes και η Dr. Martens Shoes, αυτή είναι η τάση για το μεγαλύτερο μέρος του ανθρώπου να αγοράσει τα παπούτσια Goodyear Welted Dress ως πολυτελή προϊόντα. μια μεγάλη ζήτηση στην αγορά επιχειρήσεων παπουτσιών.\nGoodyear Shoes Making Machine Μηχανή διαμορφώσεως παπουτσιών της Goodyear Goodyear Sole Making Machine Goodyear Δερμάτινα Sole Κάνοντας Μηχανή Shoe Making Machine


Προς ενίσχυση στον Έβρο οι δομές των Συνοριακών Φυλάκων - Ελεύθερη Θράκη\nHome / Κοινωνια / Προς ενίσχυση στον Έβρο οι δομές των Συνοριακών Φυλάκων\nΘα προσληφθούν 1.700 άτομα για την φύλαξη των συνόρων σε Έβρο και νησιά του Ανατ. Αιγαίου – Θα μπει φρένο στο «μπάτε σκύλοι κι αλέστε» – Θα ενταθούν οι έλεγχοι\nΑνοίγει ο δρόμος για την πρόληψη 400 συνοριακών φυλάκων, που Μα ενισχύουν τους ελέγχους θωρακίζοντας τα χερσαία σύνορα της χώρας μας.\nΤην προκήρυξη για την πρόσληψη 400 μόνιμων συνοριοφυλάκων είχε προαναγγείλει ο Κυριάκος Μητσοτάκης στην άτυπη συνεδρίαση της Κοινοβουλευτικής Ομάδας πριν από περίπου δύο εβδομάδες, σε μια προσπάθεια να μπει φρένο στο «μπάτε, σκύλοι, αλέστε» που επικρατεί τόσο στον Έβρο όσο και στα νησιά του ανατολικού Αιγαίου.\nΣύμφωνα με το σχέδιο Προεδρικού Διατάγματος, η αύξηση των θέσεων των συνοριακών φυλάκων θα επιβαρύνει τον Κρατικό Προϋπολογισμό για το επόμενο έτος κατά 6.729.000 ευρώ, για το έτος κατά 7.426.000 ευρώ, για τα έτη και 2023 από 7.536.000 ευρώ ανά έτος και για το 2023 και τις χρονιές που θα ακολουθήσουν από 7.780.000 ευρώ.\nΣύμφωνα με την κυβέρνηση, η ενίσχυση των δομών της συνοροφυλακής στον Έβρο θα συμβάλει καθοριστικά στη φύλαξη των συνόρων, καθώς οι έλεγχοι θα ενταθούν προκειμένου να αντιμετωπιστούν αποτελεσματικότερα τα κύματα μεταναστών που καταφτάνουν διαρκώς στα ελληνικά εδάφη.\nΤην ικανοποίησή της για την εν λόγω απόφαση της κυβέρνησης είχε εκφράσει με ανακοίνωσή της και η Ένωση Συνοριακών Φυλάκων Ν. Έβρου, τονίζοντας ότι είναι αναγκαία πρωτοβουλία «προκειμένου να τονωθεί το αίσθημα ασφάλειας της κοινωνίας».\nΠαράλληλα, προετοιμάζεται η πρόσληψη 500 νέων υπαλλήλων στις υπηρεσίες ασύλου σε νησιά και ενδοχώρα και 800 ατόμων για τη φύλαξη των συνόρων στα νησιά και για τη φύλαξη των κέντρων.\nΕπίσης, το υπουργείο Εθνικής Άμυνας φέρεται έτοιμο να προχωρήσει στην πρόσληψη 2.000 ατόμων στις Ένοπλες Δυνάμεις.\nPrevious: Θρακιώτικα Χριστούγεννα στο Μουσείο Ορεστιάδος\nNext: Κρούσματα λύσσας στην Τουρκία


Γιάννενα: ΠΑΝΕΠΙΣΤΗΜΙΟ - Αγωνία για την πλήρωση της παιδαγωγικής επάρκειας Γιάννενα: ΠΑΝΕΠΙΣΤΗΜΙΟ - Αγωνία για την πλήρωση της παιδαγωγικής επάρκειας | Epirusblog.gr | Ιωάννινα Ήπειρος Ελλάδα\nΓιάννενα: ΠΑΝΕΠΙΣΤΗΜΙΟ - Αγωνία για την πλήρωση της παιδαγωγικής επάρκειας\nΈνα ακόμη ανοιχτό «μέτωπο» με το υπουργείο Παιδείας, υπάρχει για τα Πανεπιστήμια της χώρας και φυσικά και για το Πανεπιστήμιο των Ιωαννίνων, το οποίο αφορά την πλήρωση της παιδαγωγικής επάρκειας από το σύνολο των πτυχιούχων των καθηγητικών τμημάτων και σχολών.\nΑπό την πλευρά του ο πρύτανης Γ. Καψάλης τόνισε πως υπάρχει μία μεγάλη προεργασία των τελευταίων μηνών και συναντήσεις της πολιτικής ηγεσίας του υπουργείου με τους προέδρους και τους κοσμήτορες των τμημάτων.\nΣτόχος και προτεραιότητα είναι όπως είναι να παραμείνουν ως έχουν τα προγράμματα σπουδών, χωρίς να προστεθούν νέα γνωστικά αντικείμενα, ούτε και να αλλοιωθεί ο χαρακτήρας τους.\nΣτο Πανεπιστήμιο Ιωαννίνων μάλιστα όπως τόνισε έχουν ήδη εγγραφεί στα προγράμματα σπουδών μαθήματα, το περιεχόμενο των οποίων καλύπτει τις προϋποθέσεις απόκτησης της παιδαγωγικής επάρκειας.


Ο Χριστός και οι Γραφές | ECG\nΟ Χριστός και οι Γραφές\nΤου Ξενοφώντος Π. Μόσχου δ.θ.\n«Και επεδόθη αυτώ βιβλίο Ησαϊου του προφήτου και αναπτύξας το βιβλίον εύρε τον τόπον, ου ην γεγραμμένον…» (Λουκ. 4:17)\nΟταν διαβάζουμε την περικοπή του Λουκά, που μέρος της αποτελεί το εδάφιο της μελέτης αυτής, μεταφερόμαστε στην συναγωγή της Ναζαρέτ και παραστεκόμαστε στην πρώτη διδασκαλία του Ιησού Χριστού. Λίγες λέξεις, αλλά εκλεκτές περιγράφουν την σκηνή. Είναι Σάββατο. Οι κάτοικοι της κωμοπόλεως συνέρχονται σε κοινή προσευχή και διδασκαλία στην συναγωγή. Προσέρχεται και ο Ιησούς, αλλά αυτή δεν ήταν πράξη τυχαία ή έκτακτη. Γιατί ο Ευαγγελιστής λέει «κατά το ειωθός αυτώ» δηλαδή κατά την συνήθειά Του. Η απλή αυτή φράση είναι γεμάτη διδασκαλία για εμάς. Οταν σκεφτούμε ποιος ήταν ο Ιησούς Χριστός και για ποιο έργο ήλθε στον κόσμο, δίκαια γεννιέται η απορία: για ποιο λόγο αυτή η συνήθεια; Δεν ήταν άραγε για Εκείνον όπως και για μερικούς φιλοσοφούντες, τόπος αγνότερος και καταλληλότερος η πλευρά του βουνού, ή η κορυφή του όρους πάνω στο οποίο ήταν οικοδομημένη η πόλη; Στην συναγωγή δίδασκαν διάφοροι ραβίνοι, πολλοί από αυτούς κατώτεροι του μετρίου, αλλά Αυτός προσερχόταν και άκουε! Γιατί; Για δύο λόγους: πρώτα γιατί στην Ιουδαϊκή συναγωγή γινόταν προσευχή στον αληθινό Θεό και μόνο σ’ Αυτόν και δεύτερο γιατί διαβαζόταν σε αυτήν ο Λόγος του Θεού. Αυτά τα δύο ήθελε με το παράδειγμά του να υποστηρίξει. Μάθημα αυτό σπουδαίο για μας.\nΟ Ιησούς στην Συναγωγή σηκώνεται για να διαβάσει, αν και δεν είχε ποτέ φοιτήσει σε σχολείο. Η ύπάρξη του πήγαζε από τον ουράνιό του διορισμό. (Ο ουράνιος διορισμός είναι ο πραγματικός στα πνευματικά πράγματα. Αυτόν είχαν αργότερα οι απόστολοι και κατόπιν οι μεγάλοι αναμορφωτές. )\nΕπειδή σηκώθηκε, δόθηκε σε Αυτόν ένα από τα ιερά βιβλία. Ηταν του προφήτη Ησαϊα, και από αυτό διαβάζει μέρος που διάλεξε ο ίδιος, παρέχοντας σε μας παράδειγμα χριστιανικού κηρύγματος, που πρέπει να πηγάζει από την Γραφή και να στηρίζεται σε αυτήν. Ο τρόπος και ο τόνος με τον οποίο διαβάζει, κάνει εντύπωση και τα μάτια όλων προσηλώνονται πάνω Του. Αυτός μιλάει δια μακρών και αναπτύσσει το ανάγνωσμα Αλλά όταν έφτασε στην εφαρμογή των αληθειών πάνω στους ακροατές, ο έλεγχος τους ερεθίζει και παρά λίγο θα τον γκρέμιζαν από το ύψος του γκρεμού στον οποίο κατέληγε η πόλη. Μέχρις αυτού του σημείου το επεισόδιο φαίνεται ότι ανήκει στο παρελθόν και ότι αφού εξαντλήθηκε η κινηματογραφική ταινία έληξε και η υπόθεση. Αλλά όχι: η σύντομη αυτή αφήγηση του Ευαγγελιστή παριστάνει μία ζωντανή σκηνή και διηνεκή. Είναι αφήγηση του τι συμβαίνει κάθε Κυριακή. Η Κυριακή είναι το Χριστιανικό Σάββατο, η άγια ημέρα της αναπαύσεως. Και όπου γίνεται προσευχή στον Θεό και μόνο σε Αυτόν, και διαβάζεται ο Λόγος Του, εκεί ο Ιησούς κατά την συνήθειά του προσέρχεται από τους πρώτους. Αμέσως όταν μαζεύτηκαν δύο στην συνάθροιση μπήκε και Αυτός γιατί είπε ότι όπου «δύο ή τρεις είναι συνηγμένοι εις το όνομά μου εκεί είμαι και εγώ εν τω μέσω αυτών» (Ματθ. 18:20). Εδωσε υπόσχεση, που είναι αδύνατο να παραβεί. Αόρατα παρίσταται, και ενώ αναγινώσκεται ο Λόγος του Θεού και αναπτύσσεται, είναι έτοιμος να ψιθυρίσει στην ταπεινωμένη καρδιά και στην αφυπνισμένη συνείδηση: «Σήμερα η Γραφή πληρώθηκε στα αυτιά σου. Η σωτηρία είναι τετελεσμένη. Είναι συντριμμένη η καρδιά σου; είσαι τυφλός; δεσμώτης; υπόδουλος στα πάθη; Είμαι εδώ και σου προσφέρω πλήρη άφεση του παρελθόντος. Σου προσφέρω απελευθέρωση από τα πάθη, σου προσφέρω νέα ζωή σου προσφέρω το φως των πνευματικών σου ματιών. Πίστεψε, δέξου, πάρε και έσο ισχυρός και ευτυχισμένος».\nΑπό το επεισόδιο αυτό στην συναγωγή της Ναζαρέτ θα εξετάσω λεπτομερέστερα την στάση που εκδηλώνει ο Κύριος προς τις Γραφές.\nΑ΄ Η εκτίμηση του Ιησού προς τις Γραφές.\nΜπορούσε ο Κύριος να κηρύξει απευθείας· και ότι και αν έλεγε, θα ήταν βεβαίως υπέρτατη αλήθεια. Αντί γι’ αυτό, παίρνει τις Γραφές στα χέρια του και την διδασκαλία Του και αναπτύσσει το θέμα του πάνω στα γραμμένα. Τι δηλώνει αυτό αν όχι την υπέρτατη εκτίμηση προς τις Γραφές; Και αυτό βεβαίως για χάρη μας και ποιο έλεγχο αποτελεί η εκτίμηση αυτή του Κυρίου κατά της ανοησίας εκείνων, που είτε την κακολογούν είτε την απαγορεύουν! Εάν ο Κύριος θεμελίωσε την διδασκαλία Του πάνω στις Γραφές, με πόσο σεβασμό και εκτίμηση πρέπει να προσφεύγουμε εμείς σε αυτές για διδασκαλία και παρηγοριά και ενίσχυση και οδηγία!\nΟ μέγας Σκωτσέζος συγγραφέας, που τιμήθηκε με τίτλο ευγενείας για τα συγγράμματά του, Ο Sir Walter Scott ενώ ήταν ξαπλωμένος στο κρεβάτι του ασθενώντας βαριά και μάλιστα ήταν ετοιμοθάνατος, είπε προς τον γιο του που του παραστεκόταν «Ανάγνωσέ μου κάτι από το βιβλίο». «Από ποιο βιβλίο» ρωτά ο γιος . «Υπάρχει ένα μόνο βιβλίο, η Αγία Γραφή» είπε εκείνος. Ο άνθρωπος που γέμισε τις βιβλιοθήκες των συμπατριωτών του με τα συγγράμματά του, που μεταφράστηκαν και σε ξένες γλώσσες, και ήδη επί των ημερών του ήταν περιζήτητα, και με τα οποία αυτός έγινε και πλούσιος και ευγενής, άνθρωπος που είχε αναγνώσει πολλούς άλλους μεγάλους και σπουδαίους συγγραφείς, στο τέλος των ημερών του γνώριζε μόνο ένα βιβλίο άξιο του ονόματος και άξιο αναγνώσεως- την Αγία Γραφή. Αλλά ήξερε βέβαια το βιβλίο αυτό από την μικρή του ηλικία και ήξερε τα μεγάλα και υψηλά του διδάγματα, για να προστρέξει σε αυτό για παρηγοριά και στις τελευταίες στιγμές της ζωής του. Από τους αρχαιότερους κήρυκες του Ευαγγελίου που διακρίθηκαν, εκείνος που εργάστηκε περισσότερο και άφησε τις περισσότερες και πρακτικότερες ομιλίες, ήταν Ιωάννης ο Χρυσόστομος, που συχνότατα προτρέπει το ακροατήριό του στην τακτική μελέτη των Γραφών, για τις οποίες πάντοτε ενθουσιωδώς και με λαμπρές εικόνες εκφράζεται, καυτηριάζει δε την αμέλεια τους και την έλλειψη προθυμίας στην απόκτηση των βιβλίων που ήταν πολύ δαπανηρά εκείνη την εποχή.\nΕυτυχής εκείνος που είναι θεμελιωμένος στην Γραφή. Δεν φοβάται μην παραπλανηθεί λόγω εσφαλμένων οδηγιών, σαν τον οδοιπόρο που ακολουθεί έναν επίσημο χάρτη του κράτους που σημειώνει λεπτομερώς τους δρόμους, ή σαν τον άρρωστο που έχει γραπτώς την συνταγή του γιατρού.\nΒ΄ Η χρήση των Γραφών από τον Ιησού.\nΔεν ήταν εκείνη στην συναγωγή η μόνη περίπτωση, σύμφωνα με την οποία ο Κύριος μεταχειρίστηκε τις Γραφές σαν θεμέλιο των λόγων Του. Στα ευαγγέλια έχουμε αφήγηση της δοκιμασίας Του στην έρημο, οπότε επανειλημμένα και έντεχνα, ο πολυμήχανος εχθρός της σωτηρίας του ανθρώπου επιτέθηκε κατά του Σωτήρα που άρχιζε το έργο του. Το όπλο που μεταχειρίστηκε ο Κύριος εναντίον του ήταν η γραφή. Μπορούσε να μιλήσει από μόνος του και ό,τι και αν έλεγε θα ήταν αληθέστατο και αλάνθαστο· αλλά επειδή δοκιμάζεται σαν άνθρωπος προτιμάει να μεταχειριστεί σαν όπλο το γραμμένο. Τι παράδειγμα για μας!\nΔες πώς, όταν οι Φαρισαίοι και Σαδδουκαίοι και οι λοιποί υποκριτές και άπιστοι της εποχής προσέρχονται σε Αυτόν με τις διάφορες υποκριτικές και παγιδευτικές τους ερωτήσεις, αποκρίνεται προς αυτούς από τις Γραφές, διακηρύττοντας ότι δεν μπορεί να αναιρεθεί η Γραφή(Ιω. 10:35) και ότι η άγνοια της είναι η μεγάλη και συνήθης πηγή της πλάνης(Ματθ.22:29).\nΑκουσε πώς μιλώντας σε αυτούς τους Ιουδαίους που ήταν προσκολλημένοι στην τήρηση του Σαββάτου, και επαινεί μεν αυτούς γιατί ερευνούν τις Γραφές που μαρτυρούν για Εκείνον, αλλά ελέγχει την πεισματική τους επιμονή στο να μη θέλουν να προσφύγουν σε αυτόν για να πάρουν την άξια του ονόματος πνευματική ζωή, και δείχνει ότι εκείνος που δεν πιστεύει σε αυτόν, έδειξε ήδη απιστία προς τις Γραφές, που λαλούν για Εκείνον(Ιω.5:39,46).\nΔες πώς στο σοβαρό εκείνο παράδειγμα του πλουσίου και του Λαζάρου, ενώ ο πλούσιος στον Αδη ικετεύει να σταλεί ο Λάζαρος προς τους αδελφούς του και να τους καλέσει να κινηθούν σε μετάνοια και να αποφύγουν την τρομερή δυστυχία στην οποία αυτός είναι καταδικασμένος, βάζει στο στόμα του Αβραάμ την βαρυσήμαντη εκείνη παρατήρηση: «Εχουσι τον Μωυσή και τους προφήτες ας ακούσωσιν αυτούς»(Λουκ. 16:29,31) δείχνοντας με αυτό ότι οι Γραφές είναι επαρκής οδηγός εκ μέρους του Θεού δοσμένος για την ασφαλή πληροφορία του ανθρώπου σχετικά με την σωτηρία της αθάνατης του ψυχής.\nΑκουσε πώς σε αυτήν την υπέρτατη αγωνία της άμωμης ψυχής Του με λόγους της Γραφής εκφράζει την θλίψη Του:«Θεέ μου Θεέ μου ινα τι με εγκατέλιπες;»(Ψαλμ.22, Ματθ.27:46) και πώς με λόγια της Γραφής στα ωχρά του χείλη, αποδίδει την ύστατη πνοή του:«Πάτερ εις χείρας σου παραδίδω το πνεύμα μου»(Ψαλμ. 31:5,Λουκ.23:46).\nΕάν λοιπόν Αυτός, τέτοια συνεχή χρήση έκανε της Γραφής, ενώ κατά την θεότητα ουδεμία ανάγκη αυτής είχε, πόσο μάλλον εμείς πρέπει να ακολουθήσουμε το παράδειγμα Του και οι αλήθειες της Γραφής και οι πολύτιμες της διαβεβαιώσεις και οδηγίες και υποσχέσεις να αποτελέσουν το αληθινό καταφύγιο της ψυχής;\nΓ΄ Η Εσωτερική σχέση μεταξύ των Γραφών και του Ιησού.\nΥπάρχουν κάποιες μεγάλες ομοιότητες μεταξύ Γραφών και Ιησού Χριστού, που θα μας ενισχύσουν να κατανοήσουμε την σχέση μεταξύ τους.\nα’) Ο Χριστός αποκαλείται «ο Λόγος του Θεού, όστις ήτο εν τη αρχή», δηλαδή συνάναρχος τω Πατρί και Αυτός είναι που αποκαλύπτει τον διαφορετικά άγνωστο Θεό(Ιω. 1:1,18). Αλλά παρομοίως και οι Γραφές καλούνται ο Λόγος του Θεού γιατί γράφτηκαν με έμπνευση του Θεού και με αυτές μαθαίνουμε τα σχετικά με τον Θεό (Λουκ. 11:28, Δευτ. 29:29).\nβ’) Ο Χριστός αποκαλείται ο Λόγος της ζωής (Ιω. Α’ 1:1), γιατί αυτός σαν αιώνιος Λόγος του Θεού είναι η πηγή και ο χορηγός της αληθινής ζωής (Ιω.1:4). Αλλά ομοίως και οι Γραφές καλούνται ο Λόγος της ζωής (Φιλιπ.2:16) γιατί δείχνουν τον Χριστό και οδηγούν σε Αυτόν που είναι η πηγή της ζωής.\nγ’) Ο Ιησούς Χριστός ενώ είναι ο αιώνιος Υιός και Λόγος του Θεού, όμως φανερώθηκε σε ανθρώπινη μορφή πραγματικά ενανθρωπήσας για μας. Αλλά και η Αγία Γραφή ο γραπτός λόγος του Θεού, δόθηκε σε ανθρώπινη μορφή δηλαδή σε ανθρώπινη γλώσσα.\nδ’) Ο Ιησούς Χριστός είναι κατά σάρκα εξ Ιουδαίων, όπως και αυτός τόνισε στην Σαμαρείτιδα (Ιω.4:22, πρβλ Ρωμ.9:4,5) αλλά όμως είναι Σωτήρας για όλη την ανθρωπότητα, χωρίς καμία εθνική ή φυλετική διάκριση (Κολοσ.3:11). Ετσι και οι Γραφές είναι από τους Ισραηλίτες γιατί όλοι οι συγγραφείς των διαφόρων βιβλίων της με εξαίρεση του Ιώβ και ίσως του Λουκά υπήρξαν Ισραηλίτες, αλλά όμως είναι ο Λόγος του Θεού για όλη την ανθρωπότητα, το μόνο πραγματικά βιβλίο που έχει τέτοια παγκόσμια αποστολή και εφαρμογή.\nε’) Ο Ιησούς Χριστός επανειλημμένα έδειξε ότι είναι καρδιογνώστης (Ιω.2:25) αλλά και οι Γραφές αποτείνονται στην συνείδηση και αποκαλύπτουν τα κρυπτά (Εβρ. 4:12).\nς’) Αρχιερείς και γραμματείς και πρεσβύτεροι ξεσηκώθηκαν με σφοδρό πάθος εναντίον του Ιησού Χριστού και τον κατεδίωξαν απηνώς μέχρι θανάτου αλλά δεν ήταν δυνατόν η ζωή να κρατιέται από τον θάνατο και ο Ιησούς ανέστη εκ νεκρών εις ζωήν ατελεύτητον. Ετσι και εναντίον των Γραφών ξεσηκώθηκαν άνθρωποι που στο παρελθόν κατείχαν επίσημες θέσεις στην εκκλησία από τις κορυφαίες εκκλησιαστικές προσωπικότητες μέχρι και τις πιο ταπεινές και καταδίωξαν με μανία κάθε έκδοση των Γραφών που γινόταν σε γλώσσα καταληπτή από τον λαό και επανειλημμένα παρέδωσαν στη φωτιά και τα άγια βιβλία και εκείνους που τα διέδιδαν ή τα κατείχαν ή που τα διάβαζαν. Αλλά όμως ο «Λόγος του θεού δεν δεσμεύεται» (Τιμ. Β’ 2:9), ούτε καίγεται, ούτε εξαφανίζεται, αλλά από την τέφρα βγήκε ισχυρότερος και πλουσιότερος και δεν υπάρχει σήμερα χώρα πάνω στην γη, στην οποία να μη κυκλοφορεί το ευλογημένο αυτό βιβλίο, ο Λόγος του Θεού.\nΟι ομοιότητες αυτές πρέπει να αυξήσουν την εκτίμηση μας προς τις Γραφές, γιατί δείχνουν ότι αυτές επέχουν για μας τον τόπο του ίδιου του Ιησού Χριστού που διδάσκει. Χωρίς τις Γραφές δεν θα είχαμε μέσο να γνωρίσουμε ποιος είναι ο Θεός και ποιο το θέλημά Του. Χωρίς τις Γραφές δεν θα μπορούσαμε να γνωρίσουμε την αγάπη του Θεού προς εμάς, που εκδηλώθηκε στον Σταυρικό θάνατο του Κυρίου μας Ιησού Χριστού. Χωρίς τις Γραφές δεν θα είχαμε κάποιο βέβαιο κανόνα της ζωής μας ούτε ασφαλή παρήγορο στις δυσχέρειες και στεναχώριες μας. Ο δε αληθινός Χριστιανισμός στέκεται ή πέφτει με τις Γραφές. Οπου το βιβλίο αυτό ερευνάται και με πίστη λαμβάνονται οι διδασκαλίες και οι παραγγελίες που υπάρχουν σε αυτό, σαν διδασκαλίες και παραγγελίες του ζωντανού Σωτήρα Ιησού Χριστού, εκεί ο Χριστιανισμός αναπτύσσεται και ακμάζει και πλούσια καρποφορεί. Οπου οι Γραφές δεν υπάρχουν, ή είναι σαν βιβλίο σφραγισμένο λόγω της άγνωστης ή δυσνόητης γλώσσας του στην οποία επιτρέπεται να κυκλοφορεί, εκεί είναι αδύνατη η ανάπτυξη και διατήρηση ζωντανού Χριστιανισμού.\n«Γιατί συνεχώς μου αναφέρεις την Αγία Γραφή;» ρώτησε ο βασιλιάς της Πρωσσίας Φρειδερίκος ο Μέγας τον ευσεβή στρατηγό του Schmidtt, τον οποίο πολλές φορές πείραζε με διάφορες ερωτήσεις θρησκευτικές, για να διασκεδάζει με τις απαντήσεις του. Στην ερώτηση αυτή ο στρατηγός αποκρίθηκε:«Διότι μεγαλειότατε, η Γραφή μου αποκαλύπτει πατέρα που και τις τρίχες του κεφαλιού μου έχει αριθμημένες. Γιατί μου αποκαλύπτει Σωτήρα, που δια του αίματός Του ξέπλυνε όλες μου τις αμαρτίες. Γιατί μου δείχνει ουρανό στον οποίο θα διέρχομαι μία αιωνιότητα απείρως ευδαίμονα». Ωραία ήταν η απόκριση αυτή του στρατηγού, που δείχνει πραγματική και βαθιά εκτίμηση του πολύτιμου αυτού βιβλίου, το οποίο είθε και κάθε αναγνώστης αυτών των γραμμών παρομοίως να εκτιμήσει για να μπορεί με ανάλογο τρόπο να εκφράζεται γι’ αυτό.\nΟ Χριστός και οι Γραφές March 8th, 2018Sotiris Boukis


16 διάσημες γυναίκες που δεν φοβήθηκαν να εμφανιστούν χωρίς μακιγιάζ | Viral Web Posts\nΜερικές φορές μπορούμε να επιτρέψουμε στον εαυτό μας να περάσουμε μια ολόκληρη μέρα χωρίς μακιγιάζ και να αδιαφορούμε, αλλά το να κάνουμε το ίδιο με κάμερες που κρύβονται σε κάθε γωνιά χρειάζεται πραγματικό θάρρος. Το να μην φοράμε λίγο μακιγιάζ μπορεί να μας κάνει να φαινόμαστε τελείως διαφορετικές και μερικές διασημότητες, όπως η Tyra Banks, η Sarah Hyland και η Lady Gaga, είναι πραγματική απόδειξη αυτού.\nΕμείς στο ενθαρρύνουμε κάθε γυναίκα να αγαπήσει τον εαυτό της και να αγκαλιάσει τη φυσική της εμφάνιση, όπως έκαναν αυτές οι 16 διασημότητες.\nΜερικές φορές μπορούμε να επιτρέψουμε στον εαυτό μας να περάσουμε μια ολόκληρη μέρα χωρίς μακιγιάζ και να αδιαφορούμε, αλλά το να κάνουμε το ίδιο με κάμερες που κρύβονται σε κάθε γωνιά χρειάζεται πραγματικό θάρρος. Το ...\n© JEAN-BAPTISTE LACROIX/AFP/East News , © sofiavergara / Instagram\n40 κωμικοτραγικές περιπτώσεις μαυρίσματος που θα σας κάνουν να βάζετε πάντα αντηλιακό


Βιασμό καταγγέλλει 14χρονη στη Θεσσαλονίκη – Την εκβίαζαν με «ροζ» βίντεο! - Kostoday.com | Η Κως σήμερα! Ειδήσεις και νέα.\nΒιασμό καταγγέλλει 14χρονη στη Θεσσαλονίκη – Την εκβίαζαν με «ροζ» βίντεο!\nΠαρασκευή, 05 Ιούνιος 2015 11:13\nΘύμα βιασμού από ανήλικους κατήγγειλε ότι έπεσε κατ' επανάληψη η 14χρονη στη Θεσσαλονίκη. Η καταγγελία έγινε στο τμήμα Ανηλίκων της Ασφάλειας Θεσσαλονίκης, όπου απευθύνθηκε η μαθήτρια μαζί με τον πατέρα της.\nΣτην υπόθεση εμπλέκονται τέσσερα αγόρια, δύο 16χρονοι, ένας 15χρονος κι ένας 14χρονος, σε βάρος των οποίων σχηματίστηκε δικογραφία κατά περίπτωση για σειρά αδικημάτων αναφέρει στο koolnews.gr. Τρία από τα εμπλεκόμενα άτομα είναι ελληνόπουλα, ενώ ο τέταρτος κατάγεται από την Αλβανία.\nΌπως ανέφερε η μαθήτρια στους αστυνομικούς, το μαρτύριό της ξεκίνησε το περασμένο καλοκαίρι, όταν τρεις από τους καταγγελλόμενους ως δράστες με απειλές προχώρησαν σε ασελγείς πράξεις εναντίον της.\nΤο περιστατικό συνέβη, κατά την καταγγέλλουσα, στο υπόγειο οικοδομής στην 'Ανω Πόλη ενώ σύμφωνα με την ίδια,\nοι ανήλικοι βιντεοσκόπησαν τις πράξεις τους.\nΜε την απειλή ότι θα ανεβάσουν το επίμαχο υλικό στο Διαδίκτυο, οι εμπλεκόμενοι νεαροί -σε μεταγενέστερο χρονικό διάστημα και με διαφορετική σύνθεση αυτήν την φορά- υποχρέωσαν την -τότε- 13χρονη μαθήτρια να ικανοποιήσει τις σεξουαλικές τους ορέξεις ενώ το ίδιο επαναλήφθηκε άλλες δύο φορές.\nΟι καταγγελλόμενοι βιασμοί έλαβαν χώρα στο ίδιο υπόγειο οικοδομής ενώ σ' όλες τις περιπτώσεις οι φερόμενοι ως δράστες προχώρησαν στη βιντεοσκόπηση των ενεργειών τους.\nΣτις αρχές του προηγούμενου μήνα, η μαθήτρια γυμνασίου αποφάσισε «να ανοίξει το στόμα της» και αφού εκμυστηρεύτηκε στον πατέρα της τα όσα προηγήθηκαν, ακολούθησε η καταγγελία στις αρμόδιες Αστυνομικές Αρχές...\nΒιασμός, Θεσσαλονικιά, Διαδίκτυο, Πατέρας,


Ξεκινά αύριο η υποβολή των αιτήσεων για την επιδότηση καυσίμων. – The Charalampous Company\nΞεκινά αύριο η υποβολή των αιτήσεων για την επιδότηση καυσίμων.\nΠότε γίνονται αιτήσεις ανά ΑΦΜ:


#Repost από Τ-Life\nΜια από τις συχνότερες ερωτήσεις που φτάνει σε εμάς είναι “πόσο πρέπει να περιμένω για να δω αποτέλεσμα από τη χρήση ενός προϊόντος”. Η απάντησή μας σε ό,τι έχει να κάνει με προϊόντα skincare είναι 28 μέρες, όσο δηλαδή ένας κύκλος ζωής της επιδερμίδας (Σ.Σ. η επιδερμίδα μας ανανεώνεται κατά μέσο όρο κάθε 28 μέρες, ενώ —όσο μεγαλώνουμε— μεγαλώνει μαζί και αυτός ο αριθμός). Αυτός είναι ο γενικός κανόνας αλλά υπάρχουν πάντα και οι εξαιρέσεις. Είμαστε πολύ χαρούμενοι που τις εντοπίσαμε! Ένας από τους πιο αγαπημένους μας προορισμούς για beauty shopping ή, ακόμη καλύτερα, ο προσωπικός μας σύμβουλος ομορφιάς, είναι το femme-fatale.gr αφού εδώ βρίσκουμε οτιδήποτε αφορά την ομορφιά. Στο τελευταίο beauty shopping μας εντοπίσαμε εκείνα τα προϊόντα που έχουν άμεσο αποτέλεσμα όποια κι αν είναι η ανάγκη μας: από τα ξηρά μαλλιά μέχρι τις… σκασμένες φτέρνες και το εννοούμε! Θα τα βρεις όλα συγκεντρωμένα παρακάτω, όποια και αν είναι η ανάγκη σου!\n1. Αν θέλεις λαμπερά μαλλιά\nΤο ING 10 in 1 Σπρέι Πολλαπλής Δράσης είναι ένα από τα best seller του femme-fatale.gr και, όπως μαρτυρά και ο τίτλος του, συγκεντρώνει δέκα διαφορετικές δράσεις σε ένα προϊόν. Πιο συγκεκριμένα κάνει τα εξής:\n1.ΚΑΤΑ ΤΟΥ ΦΡΙΖΑΡΙΣΜΑΤΟΣ – Έλαιο Argan\n2.ΕΠΑΝΟΡΘΩΣΗ ΓΙΑ ΑΦΥΔΑΤΩΜΕΝΑ ΜΑΛΛΙΑ – Έλαιο Macadamia\n3.ΛΑΜΨΗ ΚΑΙ ΓΥΑΛΑΔΑ – Εκχύλισμα Μεταξιού\n4.ΠΡΟΛΗΨΗ ΨΑΛΙΔΑΣ – Λιναρόσπορος\n5.ΕΝΔΥΝΑΜΩΣΗ – Αμινοξέα Κερατίνης\n6.ΣΩΜΑ ΚΑΙ ΟΓΚΟΣ – Φύκια\n7.ΠΡΟΣΤΑΣΙΑ ΑΠΟ ΤΗΝ ΘΕΡΜΟΤΗΤΑ – Ενεργό X-HP\n8.ΔΙΑΤΗΡΗΣΗ ΤΟΥ STYLING – Ενεργό MFP\n9.ΑΝΤΙΟΞΕΙΔΩΤΙΚΗ ΚΑΙ ΑΝΤΙΓΗΡΑΝΤΙΚΗ ΔΡΑΣΗ -Φίλτρα UV\n10.ΘΡΕΨΗ – Σπόρος Σιταριού\nΜάλιστα, ο τρόπος χρήσης του είναι πολύ απλός! Μετά το λούσιμο και αφού σκουπίσεις τα μαλλιά σου καλά σε μια πετσέτα, ψέκασε κατά μήκος. Όταν τα μαλλιά σου στεγνώσουν θα είναι λαμπερά, υγιή και προστατευμένα, κάτι που αντιλαμβάνεσαι από την πρώτη στιγμή. Το συγκεκριμένο προϊόν μαλλιών κοστίζει €9.95 και μπορείς να το βρεις εδώ.\n2. Αν θες να αντιμετωπίσεις τις ρυτίδες έκφρασης!\nΛέγεται Radiant Visible Rejuvenation Botox & Radiance Effect και το όνομα αυτής της κρέμας προσώπου δεν είναι καθόλου τυχαίο αφού έχει άμεσο αποτέλεσμα στην επιδερμίδα σου, ενώ το μυστικό βρίσκεται στα συστατικά του. Περιέχει φυτικό εκχύλισμα Polygonum Aviculare, που βελτιώνει την ελαστικότητα και τη σφριγηλότητα της επιδερμίδας και συνδυασμό πεπτιδίων, τα οποία αναστέλλουν τις συσπάσεις των μυών που προκαλούν ρυτίδες έκφρασης (στην περιοχή των ματιών, του μετώπου και γύρω από το στόμα) και αυτά είναι που προκαλούν το εφέ μπότοξ. Όσο για την άμεση λάμψη που βλέπεις στην επιδερμίδα σου την ίδια στιγμή που τη φοράς, αυτή οφείλεται στην πούδρα διαμαντιών που περιέχει το προϊόν που λατρέψαμε! Η συγκεκριμένη κρέμα κοστίζει €42.40 και μπορείς να τη βρεις εδώ.\n3. Αν τα νύχια σου σπάνε!\nΠολλές από εμάς αντιμετωπίζουμε το ίδιο task: τα νύχια μας είναι ταλαιπωρημένα και σπάνε. Πολλές από εμάς, επίσης, κατά καιρούς έχουμε δοκιμάσει διάφορα και διαφορετικά προϊόντα χωρίς αποτέλεσμα, αλλά μόλις εντοπίσαμε αυτό εδώ το προϊόν και θέλουμε να το μοιραστούμε μαζί σου! Πρόκειται για τη Θεραπεία Νυχιών Andreia Extreme Care Complex+, μια θεραπεία νυχιών που τα έχει όλα αφού λειτουργεί ως Βάση, Top & Σκληρυντικό. Η σύνθεσή της με με AHA, βιταμίνη B5 και C βοηθούν στην ενυδάτωση και την σκλήρυνση του φυσικού νυχιού με ορατά αποτελέσματα από την πρώτη εβδομάδα. Best part, η συγκεκριμένη θεραπεία κοστίζει μόλις €4.95 και μπορείς να τη βρεις εδώ!\n4. Αν έχεις ξηρά και ταλαιπωρημένα μαλλιά\nΑν έχεις ξηρά και ταλαιπωρημένα μαλλιά, αυτή η μάσκα θα γίνει η αγαπημένη σου γιατί είναι η μάσκα που θα σου δώσει τη λύση που πάντα ήθελες! Λέγεται Hipertin Linecure Μάσκα Βαθιάς Αναδόμησης και αφήνει τα μαλλιά απαλά, ενυδατωμένα και ευκολοχτένιστα. Χάρις στην πλούσια σύνθεσή της επαναφέρει την υγεία των μαλλιών χαρίζοντας λάμψη μεταξένια απαλότητα και φωτεινότητα, ενώ είναι κατάλληλη για τόσο φυσικά μαλλιά και όσο και για μαλλιά που έχουν υποστεί τεχνικές εργασίες. Φυσικά, όλα αυτά οφείλονται στα πολύτιμα συστατικά της, όπως οι πρωτεΐνες κερατίνης που ενυδατώνουν και αναζωογονούν την τρίχα και τα αντηλιακά φίλτρα που προστατεύουν από την υπεριώδη ακτινοβολία γιατί, ναι, και τα μαλλιά μας έχουν ανάγκη από αντηλιακή προστασία. Η συγκεκριμένη μάσκα κοστίζει €11.50 και μπορείς να την παραγγείλεις εδώ.\n5. Αν έχεις σκασμένες φτέρνες\nΟι σκασμένες φτέρνες είναι ένα task που απασχολεί πολλές γυναίκες και που δεν λύνεται ακόμη και με εντατικά πεντικιούρ. Από την άλλη, μια απλή ενυδατική κρέμα δεν μπορεί να αντιμετωπίσει το ζήτημα, οπότε η ερώτηση είναι: τι μπορεί να κάνει κανείς; Την απάντηση τη βρήκαμε εμείς στο femme-fatale.gr! Η NFP Αναγεννητική Κρέμα Ποδιών Με Urea (15%) ενυδατώνει, απολεπίζει και απαλύνει την επιδερμίδα προλαμβάνοντας την ξηρότητα και το σκάσιμο στις φτέρνες και όλα αυτά χάρη στην υψηλή περιεκτικότητα σε Urea ενώ όταν χρησιμοποιείται εντατικά, διατηρεί το δέρμα ενυδατωμένο και λείο. Κοστίζει €6.95, μπορείς να τη βρεις εδώ και είναι ένα δώρο που πρέπει να κάνεις στον εαυτό σου!


ΕΚΔΡΟΜΕΣ GOLDEN YEARS ΕΛΒΕΤΙΑ ΑΛΠΙΚΟ ΤΡΕΝΟ ΖΥΡΙΧΗ ΛΩΖΑΝΗ ΜΙΛΑΝΟ\nΠρωινό στο ξενοδοχείο και πανοραμική περιήγηση στη Ζυρίχη. Θα διασχίζουμε τη Λεωφόρο Μπανχοφστράσσε όπου βρίσκονται οι μεγαλύτερες τράπεζες της Ελβετίας και τα μοντέρνα καταστήματα, τον Καθεδρικό Ναό, την Γοτθική Εκκλησία Φραουμνίστερ του 13ου αιώνα διάσημη για τα βιτρό της, την εκκλησία του Αγίου Πέτρου με την μεγαλύτερη πλάκα ρολογιού στην Ευρώπης, το κτίριο που στεγάζει το Δημαρχείο, την Όπερα, και το μοντέρνο κτίριο Λε Κουρμουζιέ που είναι το κέντρο προστασίας περιβάλλοντος. Στη συνέχεια αναχώρηση για τους καταρράκτες Ρήνου, που βρίσκονται στην πόλη Σάφχάουζεν στα σύνορα Ελβετίας – Γερμανίας για να δούμε τους πιο εντυπωσιακούς σε όγκο νερού καταρράκτες της Ευρώπης, μέσα στο καταπράσινο Αλπικό τοπίο. Επιστροφή στο ξενοδοχείο και απόγευμα ελεύθερο. Διανυκτέρευση.


ΠΑΣΧΑΛΙΝΕΣ ΛΑΜΠΑΔΕΣ, ΛΑΜΠΑΔΕΣ, πασχαλινές λαμπάδες,λαμπάδες, πασχαλινες λαμπαδες, λαμπαδες, pasxalines pabades, κερια, λαμπαδες, πασχα, πασχαλινες λαμπαδες, πασχα, λαμπάδες, πασχαλινές λαμπάδες, πασχα, κεριά, κερια, keria, ΚΕΡΙΑ, ΠΑΣΧΑΛΙΝΕΣ ΛΑΜΠΑΔΕΣ, ΛΑΜΠΑΔΕΣ, ΠΑΣΧΑΛΙΝΕΣ, ΚΕΡΙΑ, ΔΩΡΑ, ΚΕΡΙΑ, ΠΑΣΧΑΛΙΝΕΣ ΛΑΜΠΑΔΕΣ, ΛΑΜΠΑΔΕΣ, ΠΑΣΧΑΛΙΝΕΣ ΛΑΜΠΑΔΕΣ, πασχαλινές λαμπάδες, λαμπάδες,\nΤΟ ΚΑΛΑΘΙ ΜΟΥ 0 Προϊόντα: | 0,00€\nΑΡΧΙΚΗ | Προφίλ | Δουλειές μας! | Νέα-Διαγωνισμοί | All about candles | Επικοινωνία\nΧΡΙΣΤΟΥΓΕΝΝΙΑΤΙΚΑ ΕΙΔΗ NEW!\nΧΡΙΣΤΟΥΓΕΝΝΙΑΤΙΚΑ ΚΕΡΙΑ NEW!\nΚεριά Με Γούρια\nΤΑΡΤΑΚΙΑ - CUP CAKES\n- ΜΑΣΙΦ ΚΟΛΩΝΕΣ ΓΑΜΟΥ\n- ΚΗΡΟΣΤΑΤΕΣ ΓΑΜΟΥ ΣΤΟΛΙΣΜΕΝΟΙ\n- ΚΟΛΩΝΑΚΙΑ ΣΤΟΛΙΣΜΕΝΑ ΓΙΑ ΚΗΡΟΣΤΑΤΕΣ\n- ΚΗΡΟΣΤΑΤΕΣ ΣΚΕΤΟΙ\n- SET ΣΤΟΛΙΣΜΕΝΑ ΚΑΡΑΦΑ - ΠΟΤΗΡΙ - ΔΙΣΚΟΣ\n- ΠΟΤΗΡΙΑ ΣΑΜΠΑΝΙΑΣ ΣΤΟΛΙΣΜΕΝΑ\n- SERVING TRAYS INOX\n- νυφική πυραμίδα\n- τριαντάφυλλο strass\n- κέρινες μπομπονιέρες-ειδικές παραγγελίες\nΔΙΑΚΟΣΜΗΤΙΚΑ ΚΕΡΙΑ ΒΑΠΤΙΣΗΣ\nΥΛΙΚΑ ΓΙΑ ΓΑΜΟ - ΒΑΠΤΙΣΗ\nΤΟΠΙΑ / ΡΟΛΑ / ΥΦΑΣΜΑΤΑ\nΚΕΡΙΑ ΜΕ ΧΑΝΤΡΕΣ\nΤΑΡΤΕΣ - CUP CAKES\n- ΚΟΡΝΙΖΕΣ ΤΟΙΧΟΥ\nΠΙΑΤΕΛΕΣ -ΟΡΝΤΕΒΙΕΡΕΣ - ΤΟΥΡΤΙΕΡΕΣ - ΚΑΣΠΩ\nΜΠΟΥΚΑΛΑΚΙΑ - ΚΑΡΑΦΕΣ\nΓΥΑΛΕΣ - ΒΑΖΑ - ΜΠΩΛ\n- ΞΥΛΙΝΕΣ ΕΙΚΟΝΕΣ\n- ΚΕΡΙΝΕΣ ΕΙΚΟΝΕΣ\n- ΜΕΤΑΛΛΙΚΕΣ ΕΙΚΟΝΕΣ\n- ΑΣΗΜΕΝΙΕΣ ΕΙΚΟΝΕΣ\nΔΕΝΤΡΑΚΙ ΧΡΥΣΟ ΠΟΛΥΧΡ. 9Χ17\n7,90€ ΕΛΚΗΘΡΟ ΑΓ. ΒΑΣΙΛΗΣ 6.5Χ22\n14,90€ ΧΙΟΝΑΝΘΡΩΠΟΣ - ΣΚΟΥΠΑ 25Χ11\n29,00€ ΔΩΡΑΚΙ ΚΕΡΙΝΟ ΜΕ ΚΟΡΔΕΛΑ 8Χ12\n12,00€ ΑΓ. ΒΑΣΙΛΗΣ ΤΕΤΡ. 9.5Χ20\n24,90€ ΠΑΡΑΘΥΡΟ - ΚΟΥΡΤΙΝΕΣ 23Χ14\n28,00€ ΚΟΥΤΣΟΥΡΟ 2017 ΚΑΛΗ ΧΡΟΝΙΑ 23Χ11\n14,90€ ΚΟΡΜΟΣ ΣΩΜΑ - ΠΡΟΣΩΠΟ 33Χ11\n24,00€ ΚΟΡΜΟΣ ΠΡΟΣΩΠΟ 13Χ10\n9,90€ ΚΕΡΙΝΗ ΚΑΡΤΑ ΔΩΡΑ ΧΡ. ΠΟΛΛΑ 17Χ12Χ6\n14,90€ ΚΟΛΩΝΑΚΙ ΑΓ. ΒΑΣΙΛΗΣ 6.5Χ15\n11,90€ ΠΥΡΑΜΙΔΑ ΑΓ. ΒΑΣΙΛΗΣ 25Χ19Χ6\n25,00€ ΔΕΝΤΡΟ ΠΡΑΣΙΝΟ - ΣΤΟΛΙΔΙΑ 25Χ8\n12,00€ ΚΟΡΜΟΣ ΧΙΟΝΙΣΜΕΝΟ - ΜΠΟΤΑ 14Χ10\n12,00€ ΚΑΣΕΛΑΚΙ ΒΕΛΑΝΙΔΙΑ 17Χ8Χ8\n26,00€ ΡΟΔΙ ΜΙΝΙ ΣΤΟΛΙΣΜΕΝΟ - ΚΟΚΚΙΝΟ 7Χ8\n8,50€ ΧΙΟΝΑΝΘΡΩΠΟΣ 17ΑΡΑ\n16,90€ ΕΛΑΦΑΚΙ 15ΑΡΑ\n14,90€ ΣΑΝΤΙΓΥ ΦΡΑΟΥΛΕΣ ΑΓ. ΒΑΣΙΛΗΣ 15ΑΡΑ\n17,00€ ΑΓ. ΒΑΣΙΛΗΣ ΜΕ ΣΑΚΟ 15Χ7\n11,90€ ΧΙΟΝΑΝΘΡΩΠΟΣ - ΚΑΠΕΛΟ 29Χ11\n29,00€ ΠΟΡΤΑ ΧΡΟΝΙΑ ΠΟΛΛΑ 23Χ14\n28,00€ CUP CAKE ΧΡ. ΔΕΝΤΡΟ 10Χ8\n4,90€ CUP CAKE ΣΤΕΦΑΝΑΚΙ 9Χ9\n9,90€ CUP CAKE ΑΓ. ΒΑΣΙΛΗΣ 9Χ9\n9,90€ ΧΙΟΝΑΝΘΡΩΠΟΣ ΜΠΛΕ ΣΚΟΥΦΟ 15 Χ 4.5\n11,90€ CUP CAKE ΧΙΟΝΑΝΘΡΩΠΟΣ ΣΥΡΜ. ΧΕΡΙΑ ΜΠΛΕ ΣΚΟΥΦΟ 12 Χ 9\n11,90€ CUP CAKE ΕΛΑΦΑΚΙ 9Χ9\n9,90€ ΚΟΡΜΟΣ ΑΓ. ΒΑΣΙΛΗΣ 15 Χ 4.5\n9,90€ ΧΡ. ΜΙΝΙ ΤΑΡΤΑΚΙ ΚΑΜΠΑΝΑ 7Χ7\n4,90€ 15 Χ 6.5 ΚΟΥΤΣΟΥΡΑΚΙ ΑΓ. ΒΑΣΙΛΗΣ\n11,90€ 10 Χ 7.5 ΤΕΤΡ. ΑΓ. ΒΑΣΙΛΗΣ\n9,90€ 20 Χ 7.5 ΤΕΤΡ. ΑΓ. ΒΑΣΙΛΗΣ\n19,90€ 15 Χ 6.5 ΧΙΟΝΑΝΘΡΩΠΟΣ ΣΥΡΜΑΤΙΝΑ ΧΕΡΙΑ\n11,90€ 12 Χ 9 ΤΕΤΡ. ΧΙΟΝΑΝΘΡΩΠΟΣ ΤΑΜΠΕΛΙΤΣΑ\n11,90€ 24 Χ 8.5 ΤΕΤΡ. ΧΙΟΝΑΝΘΡΩΠΟΣ - ΚΑΠΕΛΟ - ΚΑΣΚΟΛ\n19,90€ 35 x 10 x 6 ΠΥΡΑΜΙΔΑ 0055\n27,00€ 6.5 Χ 14 ΚΑΝΕΛΑ + ΚΛΕΙΔΙ ΑΝΤΙΚΕ\n9,90€ 6.5 Χ 10 ΚΑΝΕΛΑ + ΚΛΕΙΔΙ ΜΕΓΑΛΟ\n7,90€ 6.5 X 10 ΚΑΝΕΛΑ + ΑΓΑΠΗ\n9,50€ 8 X 10 ΡΟΔΙ ΚΟΚ.\n6,90€ 6.5 Χ 10 ΚΑΝΕΛΑ + ΠΕΤΑΛΟ ΜΕΓΑΛΟ\n7,90€ 6.5 Χ 18 ΛΙΝΑΤΣΑ ΝΟΤΕΣ + ΚΛΕΙΔΙ ΜΕΓΑΛΟ\n9,90€ TOP 10 ΧΡΙΣΤΟΥΓΕΝΝΙΑΤΙΚΕΣ ΠΩΛΗΣΕΙΣ\n8 Χ 15 CM ΣΤΡ. ΚΑΝΕΛΑ ΣΤΡ. ΓΟΥΡΙ "ΑΓΑΠΗ - ΠΙΣΤΗ - ΤΥΧΗ - ΕΛΠΙΔΑ"\n13,90€ CUP CAKE ΕΛΑΦΑΚΙ 9Χ9\n9,90€ CUP CAKE ΧΡ. ΔΕΝΤΡΟ 10Χ8\n4,90€ ΑΓ. ΒΑΣΙΛΗΣ - ΜΠΑΝΙΟ\n22,00€ ΠΟΡΤΑ MERRY CHRISTMAS 23Χ14\n28,00€ ΧΙΟΝΑΝΘΡΩΠΟΣ 17ΑΡΑ\n16,90€ ΡΟΔΙ ΚΟΚ. - ΚΛΕΙΔΙ 11Χ11\n9,50€ ΚΟΡΜΟΣ ΣΩΜΑ - ΠΡΟΣΩΠΟ 33Χ11\n24,00€ ΚΟΥΤΣΟΥΡΟ 2017 ΚΑΛΗ ΧΡΟΝΙΑ 23Χ11\n14,90€ ΡΟΔΙ ΜΙΝΙ 2 ΣΤΟΛΙΣΜΕΝΟ - ΚΑΦΕ - ΑΣΗΜΙ 7Χ8\n-29% ΣΠΙΤΑΚΙ ΓΙΑ ΡΕΣΩ ΧΕΙΡΟΠΟΙΗΤΟ 14Χ10 Γ\n12,00€ 8,50€ keradiko.gr\nΤο προϊόν έχει προστεθεί στο καλάθι αγορών σας! « Επιστροφή\n» Αρχική » ΠΑΣΧΑΛΙΝΕΣ ΛΑΜΠΑΔΕΣ ΠΑΡΑΚΑΛΟΥΜΕ ΟΛΟΥΣ ΤΟΥΣ ΑΞΙΟΤΙΜΟΥΣ ΠΕΛΑΤΕΣ ΜΑΣ ΝΑ ΜΗΝ ΠΕΡΙΜΕΝΟΥΝ ΝΑ ΚΑΝΟΥΝ ΤΙΣ ΠΑΡΑΓΓΕΛΙΕΣ ΤΟΥΣ ΤΗΝ ΤΕΛΕΥΤΑΙΑ ΣΤΙΓΜΗ ΓΙΑΤΙ ΟΠΩΣ ΚΑΤΑΛΑΒΑΙΝΕΤΕ ΛΟΓΟ ΤΩΝ ΗΜΕΡΩΝ ΚΑΙ ΤΟΥ ΜΕΓΑΛΟΥ ΟΓΚΟΥ ΠΑΡΑΓΓΕΛΙΩΝ ΣΕ ΕΜΑΣ ΚΑΙ ΛΟΓΟ ΤΟΥ ΜΕΓΑΛΟΥ ΦΟΡΤΟΥ ΕΡΓΑΣΙΑΣ ΤΩΝ courier ΘΑ ΥΠΑΡΞΟΥΝ ΚΑΘΥΣΤΕΡΗΣΕΙΣ ΜΕ ΑΠΟΤΕΛΕΣΜΑ ΝΑ ΤΑΛΑΙΠΩΡΗΘΕΙΤΕ ΣΤΗΝ ΠΑΡΑΛΑΒΗ ΤΟΥΣ.\nΣΑΣ ΕΥΧΑΡΙΣΤΟΥΜΕ ΟΛΟΥΣ ΘΕΡΜΑ ΓΙΑ ΤΗΝ ΕΜΠΙΣΤΟΣΥΝΗ ΚΑΙ ΤΗΝ ΠΡΟΤΙΜΗΣΗ ΣΑΣ.\nΠΑΣΧΑΛΙΝΕΣ ΛΑΜΠΑΔΕΣ ΓΙΑ ΟΛΑ ΤΑ ΓΟΥΣΤΑ\nΚΑΘΕ ΧΡΟΝΟ ΠΑΝΩ ΑΠΟ 1ΟΟΟΟ ΣΤΟΛΙΣΜΕΝΕΣ ΚΑΙ 15000 ΑΣΤΟΛΙΣΤΕΣ ΠΑΣΧΑΛΙΝΕΣ ΛΑΜΠΑΔΕΣ ΣΤΟ ΚΑΤΑΣΤΗΜΑ ΜΑΣ.Ι.ΔΡΑΓΟΥΜΗ 16(γωνία με Ερμού)\nΛΑΜΠΑΔΕΣ λαμπάδες λαμπαδες κερια πασχα πασχα πασχαλινές λαμπάδες κεριά keria ΠΑΣΧΑΛΙΝΕΣ ΛΑΜΠΑΔΕΣ ΠΑΣΧΑΛΙΝΕΣ ΔΩΡΑ ΠΑΣΧΑΛΙΝΕΣ ΛΑΜΠΑΔΕΣ ΠΑΣΧΑΛΙΝΕΣ ΛΑΜΠΑΔΕΣ λαμπάδες πασχαλινες λαμπαδες pasxalines pabades ΚΕΡΙΑ ΠΑΣΧΑΛΙΝΕΣ ΛΑΜΠΑΔΕΣ, ΛΑΜΠΑΔΕΣ, πασχαλινές λαμπάδες,λαμπάδες, πασχαλινες λαμπαδες, λαμπαδες, pasxalines pabades, κερια, λαμπαδες, πασχα, πασχαλινες λαμπαδες, πασχα, λαμπάδες, πασχαλινές λαμπάδες, πασχα, κεριά, κερια, keria, ΚΕΡΙΑ, ΠΑΣΧΑΛΙΝΕΣ ΛΑΜΠΑΔΕΣ, ΛΑΜΠΑΔΕΣ, ΠΑΣΧΑΛΙΝΕΣ, ΚΕΡΙΑ, ΔΩΡΑ, ΚΕΡΙΑ, ΠΑΣΧΑΛΙΝΕΣ ΛΑΜΠΑΔΕΣ, ΛΑΜΠΑΔΕΣ, ΠΑΣΧΑΛΙΝΕΣ ΛΑΜΠΑΔΕΣ, πασχαλινές λαμπάδες, λαμπάδες,\nΠαγωτό μηχανής max\nΚαπ - κεικ\nΠΑΓΩΤΟ ΚΟΝΤΟ ΧΩΝΑΚΙ\nΜε αγορές από 1,00-79,00€ τα έξοδα αποστολής είναι 6,50\nΜε αγορές άνω των 80,00 ευρώ ΔΩΡΕΑΝ έξοδα αποστολής.\nΓια παραγγελίες ΑΝΩ ΤΩΝ 80€,πρέπει να προηγηθεί κατάθεση σε ένα από τους αριθμους τραπέζης που θα βρείτε στο menu "πληρωμή - αποστολή"\nΕξαιρούνται οι κατηγορίες ΓΑΜΟΣ - ΒΑΠΤΙΣΗ όπου τα έξοδα αποστολής είναι κατόπιν συνεννόησης.\nΧΡΙΣΤΟΥΓΕΝΝΙΑΤΙΚΑ ΕΙΔΗ NEW! ΧΡΙΣΤΟΥΓΕΝΝΙΑΤΙΚΑ ΚΕΡΙΑ NEW! ΓΑΜΟΣ ΒΑΠΤΙΣΗ ΥΛΙΚΑ ΓΙΑ ΓΑΜΟ - ΒΑΠΤΙΣΗ ΚΕΡΙΑ ΚΑΥΣΗΣ ΔΙΑΚΟΣΜΗΤΙΚΑ ΚΕΡΙΑ ΦΡΟΥΤΟΣΑΛΑΤΕΣ-ΦΑΓΗΤΑ-ΤΟΥΡΤΕΣ SPECIAL CANDLES ΔΙΑΚΟΣΜΗΤΙΚΑ ΕΙΔΗ ΓΟΥΡΙΑ ΕΚΚΛΗΣΙΑΣΤΙΚΑ ΕΙΔΗ ΠΑΣΧΑΛΙΝΕΣ ΛΑΜΠΑΔΕΣ Πληροφορίες\n© 2015 - keradiko.gr -- Κατασκευη eshop by infocus


SamosToday - Εισήγηση Δημάρχου Σάμου Μιχάλη Αγγελόπουλου στο συνέδριο της ΚΕΔΕ στα Ιωάννινα\nΣταμάτης Φιλιππής: Είναι άθλιες οι συνθήκες που βιώνουμε στο νοσοκομείο. Για την κατάσταση αυτή φταίνε οι πολιτικές που εξασκούνται - Δευτέρα, 17 Δεκεμβρίου 2018 20:45\nΠρωταθλήτρια στο βόλεϊ νεανίδων η Αναγέννηση Σάμου. Σήφης Φαράτσης: Πανελλαδικά είναι φαινόμενο να υπάρχουν σ’ ένα νησί, τόσες πολλές ανταγωνιστικές - Δευτέρα, 17 Δεκεμβρίου 2018 18:41\nΚοινωνικό Μέρισμα 2018: Ενημέρωση δικαιούχων για την πρώτη πληρωμή και συχνές ερωτήσεις που υποβάλλονται για τη χορήγησή του - Δευτέρα, 17 Δεκεμβρίου 2018 17:51\nΕισήγηση Δημάρχου Σάμου Μιχάλη Αγγελόπουλου στο συνέδριο της ΚΕΔΕ στα Ιωάννινα\nΗ φορολογική λαίλαπα με την επερχόμενη αύξηση του ΦΠΑ, οι επιπτώσεις του προσφυγικού, αλλά και το ανεπαρκές θεσμικό πλαίσιο που διέπει τα της τοπικής αυτοδιοίκησης είναι οι άξονες της εισήγησης του Δημάρχου στο Κεντρικό Συνέδριο της ΚΕΔΕ, στα Ιωάννινα. Αντικείμενό της, η πολυπόθητη ανάπτυξη και πως μπορεί να επιτευχθεί εάν ξεπεραστούν τα αχρείαστα εμπόδια που μπαίνουν στο δρόμο της.\nΑκολουθεί ολόκληρη η εισήγηση του Δημάρχου Σάμου Μ. Αγγελόπουλου:\nόπως όλοι μας γνωρίζουμε η Σάμος, όπως και τα άλλα νησιά του Βοερειοανατολικού αλλά και Νοτίου Αιγαίου, βρίσκονται σήμερα αντιμέτωπα με ουσιώδη προβλήματα, δεχόμενα ισχυρές πιέσεις, ως συνέπεια των υψηλών προσφυγικών ροών που έγιναν ιδιαίτερα έντονες το καλοκαίρι του 2015 και, δυστυχώς, μετά από μια σχετική ύφεση πέρυσι, σημειώνουν και πάλι αύξηση από τους καλοκαιρινούς μήνες του 2017 και μέχρι σήμερα.\nΕνδεικτικά κατά την περίοδο Ιανουαρίου Αυγούστου 2015, οι προσφυγικές ροές αυξήθηκαν κατά 700% σε σύγκριση με την αντίστοιχη περίοδο του 2014 στην ευρύτερη περιοχή της Σάμου (Σάμος, Ικαρία, Φούρνοι) σύμφωνα με συνοπτική έκθεση για τις επιπτώσεις από τις ροές προσφύγων στα Νησιά του Αιγαίου που εξέδωσε το Υπουργείο Οικονομίας και Ανάπτυξης το Σεπτέμβριο του 2015.\nΔυστυχώς όμως, ακόμη και σήμερα, δυόμιση χρόνια μετά από εκείνο το πρωτοφανές ξέσπασμα, η κατάσταση δεν έχει τεθεί υπό έλεγχο. Το αντίθετο: περισσότεροι από 2.500 πρόσφυγες και μετανάστες βρίσκονται αυτή τη στιγμή στη Σάμο, όπου οι δομές φιλοξενίας μετά βίας επαρκούν για 800 ανθρώπους και αντίστοιχος υπερπληθυσμός παρατηρείται και στα υπόλοιπα νησιά του Βορειοανατολικού Αιγαίου.\nΠαράλληλα, στις αυτονόητες επιπτώσεις που επέφερε η κατάσταση αυτή στην τοπική οικονομία, η οποία βασίζεται σχεδόν αποκλειστικά στον τουρισμό, έρχεται πλέον να προστεθεί, από τη νέα χρονιά και η εξίσωση των συντελεστών ΦΠΑ με αυτούς της ηπειρωτικής Ελλάδας, αλλά και ο νέος φόρος επί των διανυκτερεύσεων.\nΟ συνδυασμός αυτός, καθώς επίσης και οι σημαντικές στρεβλώσεις, αλλά και τα κενά που παρατηρούνται στο θεσμικό πλαίσιο που αφορά στην τοπική αυτοδιοίκηση και τις οποίες θα δούμε πιο κάτω, επιβαρύνει δραματικά τις υφιστάμενες επιχειρήσεις και νοικοκυριά, ενώ συγχρόνως δημιουργεί σοβαρό αντικίνητρο για την προσέλκυση νέων επενδύσεων, ειδικά στον τομέα του τουρισμού, που είναι ο έως τώρα βαρύτερα τραυματισμένος από την όλη κατάσταση.\nΧαρακτηριστικά, ως προς αυτό, σας αναφέρω ότι συνεπεία των αυξημένων προσφυγικών ροών το ποσοστό των διεθνών αφίξεων στη Σάμο το 2016 παρουσίασε δραματική μείωση, κατά 40,6% σε σύγκριση με την προηγούμενη χρονιά.\nΠαρότι, υπό μία ευρύτερη θεώρηση, η ανθρωπιστική αυτή κρίση θα μπορούσε να θεωρηθεί ως περιστασιακό και όχι ως δομικό στοιχείο ανάλυσης της τοπικής οικονομίας, δυστυχώς παρουσιάστηκε και εξακολουθεί να υφίσταται έντονη σε μια περίοδο κατά την οποία η χώρα μας βιώνει επτά συνεχή έτη ύφεσης και αποκτά, έτσι, κομβικής βαρύτητας και πρακτικώς μόνιμης υφής παράμετρο με πολλαπλές επιπτώσεις που μπορούν να απειλήσουν την οικονομική ευημερία αλλά και την κοινωνική συνοχή των νησιών μας.\nΣ’ ένα τέτοιο οικονομικό περιβάλλον όπως αυτό που επικρατεί από το 2010 έως σήμερα στην Ελλάδα, το προσφυγικό-μεταναστευτικό πρόβλημα μεταφράζεται, σε τουριστικές οικονομίες όπως αυτή της Σάμου και των άλλων νησιών του ΒΑ Αιγαίου, σε κρίσιμο συντελεστή σε ό,τι αφορά την εξίσωση της ανάπτυξης, διότι, πρακτικώς, μεταφράζεται σε:\n-συνεχείς ακυρώσεις πτήσεων από το εξωτερικό.\n-σημαντικές ακυρώσεις διανυκτερεύσεων σε ξενοδοχεία και ενοικιαζόμενα δωμάτια,\n-συρρίκνωση της τουριστικής περιόδου και μείωση της τουριστικής κίνησης του μήνες αιχμής,\n-απώλειες στον κύκλο εργασιών και μείωση της μέσης κατά κεφαλήν δαπάνης ανά διανυκτέρευση,\n-μειωμένο ρυθμό κρατήσεων και προκρατήσεων,\n-ακυρώσεις συνεδρίων και προσεγγίσεων κρουαζιερόπλοιων,\n-αυξημένες ανάγκες προβολής στο τουριστικό κοινό όχι μόνον των φυσικών καλλονών, αλλά, κυρίως, του αισθήματος ασφάλειας των πιθανών επισκεπτών στα νησιά μας.\nΑντιστρέψαμε τα αρνητικά αυτά στοιχεία χάρη στο ζήλο των ακριτών μας, χάρη στην παράταση του πιλοτικού προγράμματος αναθεώρησης της βίζας για τους επισκέπτες από την Τουρκία και στην έξυπνη στρατηγική του Δήμου που περιελάμβανε παρουσιάσεις του νησιού ως τουριστικού προορισμού σε διάφορες πρωτεύουσες της Ευρώπης και εξειδικευμένες επισκέψεις (στο νησί) δημοσιογράφων και blogger (από τους οποίους δεν κρύψαμε τίποτα).\nΈνα δεύτερο εμπόδιο στο επιτακτικά ζητούμενο της ανάπτυξης της οικονομίας είναι, επίσης, ο ίδιος ο αναπτυξιακός νόμος που εξαγγέλθηκε το 2016, αλλά κατ’ ουσίαν δεν έχει ενεργοποιηθεί, με αποτέλεσμα να μην έχει ξεκινήσει ως τώρα καμία ουσιαστική επένδυση παρόλο που παρουσιάσθηκε από κυβερνητικά στελέχη ως πανάκεια.\nΟ λόγος είναι απλός: τα χρήματα που προβλέπονται για το σκοπό αυτόν στον κυβερνητικό σχεδιασμό είναι ελάχιστα, με αποτέλεσμα πρακτικώς μηδενικά κονδύλια για τις ακριτικές περιοχές. Από το βήμα αυτό, λοιπόν, ζητώ μετ’ επιτάσεως να ανοίξει επιτέλους ο αναπτυξιακός νόμος, με τρόπο ουσιαστικό και δίκαιο, ώστε να χρηματοδοτήσει επενδύσεις και στη σκληρά δοκιμαζόμενη περιοχή μας.\nΕδώ, αναγκάζομαι να κάνω και μια πιο αναλυτική αναφορά στις δραματικές επιπτώσεις που θα έχει στην τοπική οικονομία και κοινωνία η επικείμενη, από 1ης Ιανουαρίου του 2018, κατάργηση του μειωμένου ΦΠΑ σε όλα, πλέον, τα νησιά.\nΠρόκειται για μια μυωπική, παράλογη και παντελώς αδικαιολόγητη κυβερνητική απόφαση που όχι μόνον πνίγει οριστικά την τοπική οικονομία και κοινωνία, αλλά, συγχρόνως, αντιτίθεται πλήρως και σε όλες τις συνομολογημένες σε επίπεδο Ευρωπαϊκής Ένωσης πρακτικές που αφορούν στα νησιά, ως τόπους με ιδιαίτερα γεωγραφικά, οικονομικά και άλλα χαρακτηριστικά και, συνεπώς, αυταπόδεικτη ανάγκη ιδιαίτερης αντιμετώπισης αντιστοίχως.\nΣαράντα τρεις (43) νησιωτικοί Δήμοι της χώρας μας προσέφυγαν στα Ευρωπαϊκά Όργανα γι’ αυτή την επερχόμενη αδικία και στις ενστάσεις τους τεκμηριώνεται με αδιάσειστα στοιχεία (προερχόμενα από τη Μελέτη για τη Νησιωτική πολιτική του ΙΤΑ & της ΚΕΔΕ) η τεράστια και δυσανάλογη διαφορά των συντελεστών Φ.Π.Α. που ισχύουν στη νησιωτική Ελλάδα, σε σχέση με όλη την υπόλοιπη νησιωτική Ευρώπη.\nΟι μειωμένοι συντελεστές για τις νησιωτικές περιοχές αποτελούν ευρωπαϊκό κεκτημένο που μόνον η Ελλάδα έχει, κακώς, απεμπολήσει. Διεκδικούμε το έμπρακτο ενδιαφέρον της πολιτείας για την κοινωνία με βάση όσα ισχύουν οπουδήποτε αλλού στην Ε.Ε. και δεν αποδεχόμαστε την ιδιότυπη «ομηρεία» που συνιστά η απερίσκεπτη αιτιολογική σύνδεση της αναστολής αύξησης των συντελεστών Φ.Π.Α. με το προσφυγικό ζήτημα.\nΩς νησιωτικές περιοχές δικαιούμαστε χαμηλότερους συντελεστές Φ.Π.Α. έτσι κι αλλιώς, είτε φιλοξενούμε είτε όχι πρόσφυγες και μετανάστες στον τόπο μας.\nΟ Δήμος Σάμου εξακολουθεί και προωθεί με κάθε τρόπο όχι μόνον το φλέγον ζήτημα του Φ.Π.Α, αλλά και συνολικότερα το μείζον θέμα της Νησιωτικότητας, που, ειδικά για τη χώρα μας, θα μπορούσε και θα έπρεπε να βρίσκεται στο επίκεντρο των σχεδιασμών και αποφάσεων, αλλά, επίσης και της νομικής επιχειρηματολογίας κάθε κυβέρνησης στις συζητήσεις της με τους Ευρωπαίους εταίρους.\nΣτο ίδιο αυτό πλαίσιο των θεσμικών παρεμβάσεων που θα μπορούσαν να δώσουν ώθηση στο άπιαστο ως τώρα όνειρο της ανάπτυξης, κάποια στιγμή, θα πρέπει επίσης, υπεύθυνα να καθορίσουμε διακριτούς ρόλους των βαθμίδων διοίκησης στην χώρα.\nΗ αυτοδιοίκηση θα πρέπει να καταστεί αυτό που σημαίνει η έννοια της λέξης. Είναι φανερό, όμως, ότι «αυτοδιοίκητο» χωρίς, παράλληλα, τη διασφάλιση της οικονομικής αυτοτέλειας δεν υφίσταται.\nΠολύ περισσότερο, δε όταν τα τελευταία χρόνια η κεντρική κυβέρνηση έχει αβασάνιστα υιοθετήσει την πρακτική εκχώρησης αρμοδιοτήτων στους Δήμους, χωρίς όμως να προβλέπει και την απόδοση των σχετικών πόρων που απαιτούνται για την ορθή και σύννομη εξυπηρέτηση αυτών των νέων αρμοδιοτήτων.\nΣτην ουσία, αυτό που συμβαίνει είναι το εξής: με μία λαϊκιστική προσέγγιση, υιοθετείται μια πολιτική κυβερνητικής απαλλαγής από την ευθύνη, αλλά συγχρόνως, οι πόροι παραμένουν στη διάθεσή του κράτους, προκειμένου αυτό να έχει τη δυνατότητα να γίνεται αρεστό σε συγκεκριμένες ομάδες, κατά το πρότυπο και τη συνήθη πρακτική των λεγόμενων και «πελατειακών σχέσεων».\nΤο πιο πρόσφατο παράδειγμα που έτυχε μάλιστα και ευρύτατης δημοσιότητας είναι ο τρόπος χειρισμού των συμβασιούχων καθαριότητας. Σ’ αυτό, η Κυβέρνηση δημιούργησε πρώτα μια κατάσταση ομηρίας για χιλιάδες εργαζομένους, χρεώνοντας τον λογαριασμό και μεταφέροντας την αυτονόητη, κοινωνική, αλλά και ουσιαστική σε επίπεδο καθημερινότητας πίεση, στην τοπική αυτοδιοίκηση, που αδυνατούσε εκ των πραγμάτων να δώσει λύση, αφού δε διαθέτει τα κονδύλια!\nΤο εάν τέτοιες πρακτικές περιποιούνται τιμή στην χώρα που γέννησε την δημοκρατία και η οποία είναι, εδώ και 37 χρόνια, μέλος της Ε.Ε., είναι ένα θέμα που χρήζει περαιτέρω ανάλυσης.\nΔυστυχώς σήμερα το θεσμικό πλαίσιο, μόνο σε ουσιαστική αυτό-διοίκηση δεν παραπέμπει. Ίσως είναι καλύτερα να μιλάμε για απλή διαχείριση και μάλιστα, λόγω της παρατεταμένης δημοσιονομικής κρίσης της χώρας και της συνακόλουθης υποχρηματοδότησης των Δήμων, για καθεστώς αναγκαστικής και καθ’ υπόδειξη διαχείρισης.\nΑλλά, όταν μιλάμε για αδήριτη ανάγκη επιστροφής στην ανάπτυξη, μια τέτοια υποβάθμιση του ρόλου των άμεσα εκλεγμένων από τις τοπικές κοινωνίες, οδηγεί αναπόφευκτα σε συρρίκνωση και σε επιλογές που κατά κανόνα με ελάχιστες εξαιρέσεις, απέχουν πολύ από τις βέλτιστες για περιφερειακές οικονομίες με πολύ ιδιαίτερες ανάγκες, όπως είναι οι νησιωτικές.\nΜια άλλη σχετική διάσταση είναι και η στελέχωση των Δήμων με το εξειδικευμένο εκείνο προσωπικό το οποίο θα τους δώσει την δυνατότητα ουσιαστικής συμμετοχής στην αναπτυξιακή διαδικασία.\nΣ’ αυτό το πλαίσιο, θα μπορούσε να εξεταστεί και η ενοποίηση των ηλεκτρονικών εφαρμογών της ΔΙΑΥΓΕΙΑΣ και του ΚΗΜΔΗΣ, ώστε να διευκολυνθούν οι ούτως ή άλλως ελλιπώς στελεχωμένες υπηρεσίες των δήμων στην σύννομη λειτουργία τους.\nΕργαλεία, άλλωστε, για την ανάπτυξη υπάρχουν, τα χρησιμοποιούν συνεχώς και με επιτυχία δεκάδες χώρες στην Ευρώπη και αλλού. Δεν χρειάζεται να ανακαλύψουμε εκ νέου την πυρίτιδα.\nΑυτό που επιτακτικά πλέον απαιτείται είναι η πολιτική βούληση για την εφαρμογή αυτών των δοκιμασμένων εργαλείων και η αναγνώριση ότι το μοντέλο που ακολουθήθηκε τα τελευταία σαράντα χρόνια οδήγησε σε στρεβλώσεις και σε μια μη διατηρήσιμη ανάπτυξη της οικονομικής δραστηριότητας.\nΕιδικό κομμάτι σ’ αυτόν τον τομέα και προς την επίτευξη της πολυπόθητης ανάπτυξης, αποτελούν:\n-η ενεργειακή αυτοτέλεια της Τοπικής Αυτοδιοίκησης,\n-η φορολογική μεταρρύθμιση και, βέβαια,\n-οι εγγυημένοι κρατικοί πόροι για την Τοπική Αυτοδιοίκηση ως αναπτυξιακή αφετηρία, με την παράλληλη παραχώρηση φορολογικών πηγών στους Δήμους.\nΣ’ αυτές τις ξεκάθαρα "αντι-αναπτυξιακές" παραμέτρους που προαναφέρθηκαν, ως Δήμος έχουμε ανταποκριθεί μέχρι στιγμής άμεσα και με υπευθυνότητα.\nΣτόχος μας είναι να συνεχίσουμε με σθένος την προσπάθεια αυτή βελτιώνοντας συνεχώς τις διαδικασίες μας και την ταχύτητα εξυπηρέτησης των πολιτών, αξιοποιώντας:\n-το σύνολο των χρηματοδοτικών εργαλείων που έχουμε στη διάθεσή μας και, παράλληλα\n- χρησιμοποιώντας εποικοδομητικά τον διάλογο με τις αρμόδιες αρχές,\n-τη διαβούλευση με τους τοπικούς φορείς και\n-τη μελέτη και υποβολή συγκεκριμένων, ρεαλιστικών και εξειδικευμένων, βιώσιμων προτάσεων για την ανάπτυξη του τόπου μας.\nΣτο πνεύμα αυτό έχουμε συγκεκριμένες εισηγήσεις -αντίμετρα που θα συμβάλλουν στην οικονομική ανάπτυξη και τη διατήρηση της κοινωνικής συνοχής των νησιών του ΒΑ Αιγαίου.\nΑ. Καταρχήν θα πρέπει να ενεργοποιηθεί ουσιαστικά το ΠΕΠ Β. Αιγαίου 2014-2020, με την εξειδίκευση όλων των κατηγοριών πράξεων, και με το Πρόγραμμα Δημοσίων Επενδύσεων να προβλέπει τις σχετικές πιστώσεις, προκειμένου να αρχίσουν να εντάσσονται έργα με δικαιούχους τους Δήμους του Β. Αιγαίου, που αυτή τη στιγμή, δυστυχώς, δε διαθέτουν καμία άλλη πηγή επενδύσεων.\nΒ. Πρόσφατα παρουσιάσθηκε το διαχειριστικό πλαίσιο Αναπτυξιακού Προγράμματος Ειδικού σκοπού, Βορείου Αιγαίου 2017-2020, και ζητήθηκε από τους Δήμους να υποβάλλουν ένα έργο.\nΌμως, θα πρέπει το εν λόγω πρόγραμμα να προικισθεί με προϋπολογισμό πέραν των 25 εκ. (που είναι ελάχιστος για τα νησιά του Β. Αιγαίου), και να ενταχθούν σ’ αυτό περισσότερα έργα – σημαίες, που θα αποτελέσουν μοχλό για τη βελτίωση της ποιότητας ζωής των μόνιμων κατοίκων στα νησιά και θα αντισταθμίσουν τις αρνητικές οικονομικές επιπτώσεις της προσφυγικής κρίσης.\nΉδη έχουμε προτείνει μέσω της ΠΕΔ 3 έργα ανά Δήμο και 3 έργα από τα Νομικά Πρόσωπα από κάθε Δήμο, για τα οποία θα υπογραφούν προγραμματικές συμβάσεις για την υλοποίηση τους εφόσον επιλεγούν με τους εγγείους Δήμους.\nΓ. Στο πλαίσιο του άρθρου 107, παράγραφος 2 της Συνθήκης, και του Νέου Γενικού Απαλλακτικού Κανονισμού (Κανονισμός (ΕΕ) αριθ. 651/2014 της Επιτροπής, της 17ης Ιουνίου 2014, για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ' εφαρμογή των άρθρων 107 και 108 της Συνθήκης) αυξάνονται οι κατηγορίες ενισχύσεων που μπορούν να χαρακτηριστούν συμβατές με την εσωτερική αγορά.\nΠροτείνουμε την εκπόνηση ενός ή περισσότερων ειδικών προγραμμάτων κρατικών ενισχύσεων για επιχειρήσεις των νησιών που πλήττονται από τις προσφυγικές ροές. Ζητώ, την αρωγή σας, προκειμένου αφενός, να εγκριθεί το σχετικό πρόγραμμα από τις αρμόδιες υπηρεσίες της Επιτροπής, αφετέρου να χρηματοδοτηθεί μέσω του ΕΣΠΑ 2014-2020.\nΓια να μιλήσουμε με αριθμούς, συνολικά μέσω της Ε.Ε. και συγκεκριμένα του προϋπολογισμού του ΤΑΜΕ και του ΤΕΑ, έχουν επιμεριστεί στην Ελλάδα για την περίοδο 2014-2020 πόροι ύψους 509 εκ. €.\nΕπιπλέον αυτών, μέσω έκτακτης χρηματοδότησης των ευρωπαϊκών ταμείων, η χώρα έχει επίσης λάβει πόρους ύψους 237 εκ. €.\nΣύμφωνα με στοιχεία της Ύπατης Αρμοστείας, από τους ως άνω πόρους έχουν διατεθεί στην ίδια 110,4 εκ. €., στο Διεθνή Οργανισμό Μετανάστευσης έχουν διατεθεί 32,6 εκ. € και σε ΜΚΟ έχουν διατεθεί 80,4 εκ. €.\nΑπό το σύνολο των έως τώρα επιμερισμένων πόρων, όμως, στους Δήμους της χώρας που έχουν πληγεί από τις προσφυγικές ροές και βρέθηκαν στην ανάγκη να διαχειριστούν πόλεις με πληθυσμό αυξημένο κατά 20% και 30% κυριολεκτικά από τη μία μέρα στην άλλη, έχουν διατεθεί μόλις 4,9 εκ. €! Ούτε το εν εκατοστόν!\nΕίναι ηλίου φαεινότερο ότι πρέπει να δοθεί η δυνατότητα στους Δήμους που πλήττονται από την προσφυγική κρίση να είναι δικαιούχοι χρηματοδοτήσεων. Η ΚΕΔΕ, είναι ο μόνος φορέας, που από το 2016 έχει υποβάλλει αναλυτική μελέτη για τη χρηματοδότηση δράσεων τόσο στο αρμόδιο Υπουργείο όσο και στην Ευρωπαϊκή Επιτροπή, αλλά έως σήμερα είναι αποκλεισμένη από δράσεις του ΤΑΜΕ.\nΔ. Στο πλαίσιο της εφαρμογής του Οδικού Χάρτη για τη νησιωτικότητα προτείνουμε, τέλος, τη δημιουργία ενός ειδικού Παρατηρητηρίου για τις νησιωτικές περιοχές, προκειμένου να διασφαλιστεί μια ολοκληρωμένη προσέγγιση για την αντιμετώπιση των ειδικών συνθηκών που επικρατούν σ’ αυτές και των ιδιαίτερων δυσκολιών στις οποίες καλούνται να ανταπεξέλθουν.\nΠερισσότερα σε αυτή την κατηγορία: « Ο Δήμος Σάμου στην κινητοποίηση της 5ης Δεκεμβρίου στην Αθήνα για το μεταναστευτικό – προσφυγικό\tΣτον τηλεφωνικό αριθμό 15109 του Δήμου Σάμου η συνεννόηση για την ανακύκλωση διαφόρων υλικών »\nΣταμάτης Φιλιππής: Είναι άθλιες οι συνθήκες που βιώνουμε στο νοσοκομείο. Για την κατάσταση αυτή φταίνε οι πολιτικές που εξασκούνται Δευτέρα, 17 Δεκεμβρίου 2018\nΠρωταθλήτρια στο βόλεϊ νεανίδων η Αναγέννηση Σάμου. Σήφης Φαράτσης: Πανελλαδικά είναι φαινόμενο να υπάρχουν σ’ ένα νησί, τόσες πολλές ανταγωνιστικές ομάδες στο χώρο του βόλεϊ Δευτέρα, 17 Δεκεμβρίου 2018\nΚοινωνικό Μέρισμα 2018: Ενημέρωση δικαιούχων για την πρώτη πληρωμή και συχνές ερωτήσεις που υποβάλλονται για τη χορήγησή του Δευτέρα, 17 Δεκεμβρίου 2018